
Da vas upoznam s njima: 

Prvi se zove Antun. Tako ga prozivaju u školi, no 
kod kuće ga zovu Tonček. Polazi već četvrti razred 
pučke škole i dobar je učenik. Mnogo mu zamjeraju, 
što se rado vere po drveću. Vješt je u tome kao vjeve- 
rica, samo što on ne traži tamo češere i lješnike, nego 
ptičja gniezda. Eto, odao sam tajnu. Voli on loviti 
ptičice i stavljati ih u krletku. To mu baš ne služi na 
čast! On sam voli slobodu, t.j. rado se igra po svojoj 
volji, pa zašto je onda drugima otima? Bistar je u 
školi, ali još nije dokučio, zašto njegove ptičice pre- 
stanu u krletki pjevati. No on ima kod kuće i jednu 
glavnu dužnost: čim se vrati iz škole, mora oijerati 
kravu na pašnjak. Ovu svoju dužnost obavlja sa- 
vjestno, a to mu svakako služi na čast. 

Drugi po redu je mali Andrija. I njega zovu kod 
kuće drugčije: Andrašek ili jednostavno Drašek. Ako | 
i jest malen, ipak već polazi treći razred. On nije 
ptičar kao njegov brat Tonček, no pravi je vještak u 
tjeranju dugmeta u rupu. U toj igri nema mu premca! 
Već ima cielo čislo dugmeta nanizanih na dugačkoj 
pređi — toliko ih je već stjerao u jamicu. Među nje- 
govim drugovima ima i takvih, koji su u igri izgubili 
i koje dugme s kaputa, pa nije čudo, što bi jaukali, 
kad bi im tata prišivao dugme s ljeskovom iglom 

s druge strane! No Drašek nije bio kriv tome, što su 
oni bili lakoumni i bacili na igru ono, što im treba. A 
kod kuće je bio vriedan! Njegova je dužnost bila, da 
poslije škole otjera krmke na pašnjak i da ih uveče 
dotjera kući. Za nagradu dobit će svinjski mjehur, 
kad zakolju svinje. 


Treća je njihovo mezimče — mala Anka. Kod kuće 
se zvala Janica. Ide istom u prvi razred, ali već pozna 
sva slova i pomalo čita. Polako, ali sigurno! Nije ni 
čudo, jer osim učiteljice u školi imade i kod kuće dva 
učitelja: Tončeka i Drašeka. Nisu baš u tome poslu 
strpljivi, jer im se uviek nekuda žuri. Zato se često 
priete Janici, ako baš ne ide sve gladko, ali nikad 
prietnje ne izvrše. A Janica, kad svrši svoj školski 
posao, najradije se bavi svojim lutkama, koje pravi 
od starih krpa. Ima ih već čitavu zbirku. No i ona 
vrši u gospodarstvu važan posao, bez kojega o Božiću 
ne bi bilo na stolu najfinije stvari: pečenog“ purana. 
Ona naime tjera purice na pašu. 


Eto, sad ih poznate i znate, da svaki ima svoju - 


dužnost. Kad ,obave svoj svakodnevni posao, a i o 
podne, kad se vrate iz škole, naći ćete ih uviek zajedno. 
Riedko se kada posvade, no često dignu takvu graju 
kao vrabci na drvetu, kad nešto bučno razpravljaju. 
. Uviek su 'spremni na šalu i smiju se od srdca. To su 
pravi đaci veseljaci!, 


Jednoga jesenskog jutra zatekao sam ih pod ora- 
hom na kraju voćnjaka, koji je bio iza njihove kuće. 
Mahali su nešto rukama, a Drašek je digao svoj šešir 
kao da nekoga pozdravlja. Mahali su pticama, koje su 
odlazile nekuda daleko, daleko.. 

Poslije toga sklonili su se pod strehu izpred kuće i 
opet nešto bučno razpravljali. Prišao sam k njima i 
upitao: i 

— Odletjele su, zar ne? 

— Jesu! — reče Drašek. 

Pogodio sam dakle, o čemu su razpreli razgovor. 
No Tonček me pogleda nekako izpod oka. Mislio je 
valjda, da ciljam na to, kako ih sada ne će moći loviti. 
Uto mi pogled zape o žutu kuglu, koja je bila smješ- 
tena na šljivi u susjednom šljiviku. Bila je to bundeva, 
iz koje je Tonček izradio klopku za sjenice. Primjetio 
je, da sam je opazio, pa reče tiho: 

— Skinut ću je! 

— Samo je skini! Pusti ptičice na miru. One su 
naši pomagači u čišćenju voćaka od gamadi, a ti tako 
voliš voće. 

— Još ni jedne nisam ubio niti sam kojoj razorio 
gniezdo. i, 

— I nemoj! No okani se i toga lova! Svatko voli 
slobodu! Kako bi tebi bilo, da te tko strpa u kavez? — 
primjetim. 

On ponovo obeća, da će se okong lova na ptice, 
a ja mu obećam liepu knjigu. 

— 5 pričama o vilama? — upita Janica. 

— Ja volim pripoviedke o divovima i zmajevima! 
— reče Drašek. 

— A ja o životinjama. Ima li u njoj i skrivačica? 
— na to će Tonček. 

— Bit će i toga! 

Njima su zasjala lica od radosti. Od toga dana 
nisam imao mira. Kadgod bih prošao kraj njih, sa- 
lietali bi me: 

— Kad ćete donieti obećanu knjigu? 

Morao sam izvršiti obećanje. Priredio sam im 
knjigu, u kojoj ima pripoviedaka, pjesama i skriva- 
čica. A vi sudite, da li se mogla svidjeti malim đacima 
veseljacima! 


vikne: 

TRI BJEGUNCA 
Cirkus je došao! 
Upravo su djeca izlazila iz škole, kad netko od njih 


— Cirkus je došao! Cirkus je došao! 


Na taj povik svi potrče onamo, odakle su upravo 
ulazile u selo dvie zelene kućice na kotačima. Na stie- 
nama tih kućica bile su žarkom crvenom i žutom 
bojom naslikane neke čudnovate životinje: žirafe s du- 
gim vratovima, deve s dve grbe, i drugo. Djeca su za 
njima nagrnula kao za kakvim čudovištem. Za čas se 
za tim kolima vukla duga povorka dječurlije, pa se 
mršava kljusad jedva probijala kroz gomilu malih 
pratilaca. Na prvim su kolima sjedila dva svirača: 
jedan je trubio u kreštavu trublju, koja se blieštila na 
suncu kao da je od suhoga zlata, a drugi je tako že- 
stoko udarao batom o bubanj, da je tutnjelo kao da 
topovi gruvaju. Svirali su neku bučnu koračnicu. Za 
djecu je to bilo neobično veselo, pa su poskakivala oko 
kola i zavirivala kroz prozorčiće, ne bi li odkrili, što 
se iza njih krije. Na drugim kolima sjedila je vlastnica 
cirkusa i objavljivala, kakva će se sve čudesa večeras 
vidjeti u njezinu cirkusu: udav, koji za svaki obrok 
pojede tri para pilića; majmun, koji jaše stojeći na 
ledima psu vještije nego li najbolji jahač na konju; 
pelivan, koji hoda po napetom užetu kao po širokoj 
zemlji; čarobnjak, koji ustima guta plamen kao re- 
.zance ili žgance, a kroz nos ga izduva kao pušač dim 
duhana; benavog Augusta, koji zbiva takve ludorije, 
da će svima pucati trbusi od smieha, zato neka ih 
okuju obručima kao bure, a za suze neka ponesu 
barem tri maramice. Svaku su njezinu rieč djeca po- 
pratila burom smieha ili uzklikom čuđenja, pa je na- 
stala takva buka, da je nadjačala i glasbu. Kričavo 
sviranje i vika djece i cirkusanata izmamila je na 

prozore i mamice i bake, koje su zbilja zinule od čuda, 
kad su vidjele ovu šarenu i neobičnu povorku. 
Napokon se kola zaustave pod krošnjatom lipom 
na zelenoj ledini, koja je bila usred sela. Jato gusaka, 
koje je tamo mirno paslo, razbjegne se na sve strane 
tako, da je zrakom letjelo perje poput bielih leptirića: 
preplašila ih je neobična vika. Svirači prvi skoče 
s kola, a za njima ostali cirkusanti, i napokon i njihovi 
gospodari. Odmah se dadu na posao. Za čas izvuku iz 
kućice neke kolce, zabiju ih u ledinu i stanu razapi- 


“njati šatorsko platno. Jači i odvažniji dječaci iz sela 


spremno su ih pri tom pomagali, a manji su posjedali 
pod lipom i živo razpravljali o tom, da li je sve ono 
istina, što je vlastnica cirkusa putem izvikivala. Stariji 
dječaci, koji su već s roditeljima bili na crkvenom pro- 
štenju, pričali su, da su već vidjeli i većih čuda: čo- 
vjeka, koji se biciklom vozi po užetu, konja koji pleše, 
i koješta drugo. Mlađi su im dakako i vjerovali i ne 
vjerovali, no ipak su ih slušali zinuvši od čuđenja. 

Posao oko podizanja cirkusa brzo je napredovao. 
Ti ljudi penjali su se užetima vješto kao mačke. Sad 
si ga vidio pri tlu, a tek što se okreneš, već je bio na 
vrhu šatora. Kad su svršili, već se broj djece bio po- 
dvostručio. Nešto ih je ovamo vuklo, kao da je iza 
onoga pokrpanog šatorskog platna neki veliki magnet, 
što privlači djecu, a bome i starije. Sjutra je svetak, 
pa su imali vremena. Došlo ih je iz susjednih sela, da 
vide to čudo od šatora, kakav nemaju ni najbogatiji 
Cigani, i da na vlastite uši čuju, kakve će se sve maj- 
storije zbivati iza onoga platna. 

Kad je šator bio postavljen, povukli se cirkusanti 
u cirkus. Svima je bila čudna tišina, koja je nastala 

njihovim nestankom, i svi su očekivali, da će se sada 
nešto dogoditi. I doistal Za kraiko vrieme zatutnji 
veliki bubanj i zaječe rezke trublje kao da je. sudnji 
dan. Ciela družba iziđe iz cirkusa odjevena u neobična 
šarena odiela, a obraza naličenih crvenom bojom kao 
da su poklade. Kićena povorka krene u selo. Napried 
su išli svirači, a za njima benavi August, tupava lica, 
crvenih ustnica kao da je jeo maline, a lica nabieljena 
kao da je skočio iz vreće brašna. No djecu je najviše 
zanimao i zabavljao mali majmun Lolo, koji je sjedio 
nekom cirkusantu čas na ramenu, čas na ruci, pa na 
glavi i klanjao se na sve strane skidajući s glave šešir 
sličan garavom limenom loncu. 

— Ih, kolik mu je rep! — klikne netko. 

— Ima ruke mjesto nogu! — primetne drugi. 

— A lice mu je zbilja smiešno! — doda treći. 

— Pa onaj šešir — kao lonac! 

— A šarene pantalone! 

— I crven kaput! Kao naš bilježnik, kad je u 
paradi! ' 

— Samo što je bilježnikov kaput crn! — ispravi 
ga netko i doda: No, da te bilježnik čuje! 

_ Gleda se u zrcalce! Sigurno misli da je liep! 

— Baš je pravi majmun! 

Majmun Lolo nije ih razumio, pa še nije uvriedio. 
I dalje je zbijao ludorije i cerio se veseloj djeci. Samo 
jedno nije nikako trpio: ako bi ga koje diete povuklo 
za rep. Ta mu se šala nije sviđala, pa bi odmah _na 
takva zadirkivača izkesio švoje biele zube. Neki mališ 
toliko se toga prepao, da je udario u plač i pobjegao 
glavom bez obzira, a to je opet drugu djecu natjeralo 
na smieh. 

— Danas je velika predstava! — vikao je krešta- 
vim glasom neki neobično odjeven cirkusant. Ulaznica 
samo dvie Kune! 

Neka su djeca odmah počela tražiti po džepovima 
ie dvie Kune, a druga su već smišljala, od koga će ih 
izmamiti: od tate, mame, tetke ili strine. 

A onaj izvikivač nabrajao je redom čudesa, koja 
će se večeras vidjeti u cirkusu. Tako je činio nekoliko 
puta, dok povorka nije obišla čitavo selo i opet se vra- 
tila u šator. Tada su se i djeca počela razilaziti. Ipak 
ih je neprestano bilo nekoliko kod cirkusa kao da stoje 
na straži bojeći se, da im ne bi utekao prije nego li 
vide ona nebrojena čudesa i majstorije za dvie Kune. 
Provirivali su u šator kroz rupe u platnu, a neki su 
se popeli i na vrh lipe, ne bi li odanle što odkrili. I 
doista! Doskora su se mogli diviti onim ljudima gibkim 
kao zmija i okretnima kao mačka, koji su se vježbali 
u prekobacivanju, hodanju po glavi i drugim majsto- 


 rijama. 


U mnogoj kući bilo je i plača, dok su djeca izmamila 
one dvije Kune za ulaznicu u »carstvo čudesa«. A 
komedijaši su i poslije nekoliko puta obišli čitavo selo 
i vabili ljudi u cirkus. No najveću su buku načinili 
prije samog početka predstave: trubili su, bubnjali, 
previjali se, cerili i zvali »poštovano obćinstvo« na 
predstavu, koja će upravo početi. 

— Izvolite, izvolite, izvolite! Vidjet ćete zmiju uda- 
va. jaču od lava, koja tri dana jede, a tri dana ne. A 
kad jede, pojede čitavo prase. Vidjet ćete majmuna 
Lolu, kako pleše štencu na glavi, i čarobnjaka, koji: 
čuda pravi. Ulazite, ulazite, ulazite! 

Svijet se gurao pred njihovim šatorom; smijao se 
neobično odjevenim ljudima i ulazio. Cirkus se sve 
više punio. Djeca su se dakako progurala u prve redo- 
ve, da što bolje vide. A oni, kojima nije uspjelo izma- 
niti one dvie Kune, popeli se na lipu, da odatle 
gledaju, koliko se moglo vidjeti. Uzalud su ih tjerali: 
iko bi ih iztjerao! Bili su kao vrabci na prosu: pljes- 
neš rukom ili baciš kamen među njih, a oni odlete, da 
se za čas opet vrate u još većem broju. No kad se 
slomila jedna grana i s njome palo na ile nekoliko 
dječaka, i zabolo nosom u ledinu, poslao je obćinski 
načelnik redara, da i ostale odanle iztjera. Kad im se 
on zaprietio toljagom, brzo su poskakali s drveta i 
" pobjegli, da se — opet onamo popnu, čim redar makne 
pete. 

Najviše je ljudi nagrnulo u cirkus uveče, na toliko 
razglašenu veliku predstavu s novim »točkama« raz- 
poreda. Pred ulazom se natisnulo mnogo svieta, jer je 
svaki htio ugrabiti što ljepše mjesto. Nije tu bilo kao 
u gradskom kazalištu, gdje ima skupih prvih i jeftinih 
posljednjih mjesta, nego su sva mjesta bila prva i po- 
sljednja, t. j. za istu cienu. Tko je imao bolje lakte i 
bliže sjeo, bolje je vidio. Tko bi međutim sjeo u po- 
sljednju klupu, a nije imao vrat kao žirafa, morao je 
ili iztegnuti vrat ili gledati zatiljak onoga, koji je pred 
njim sjedio. I oni na lipi bolje su vidjeli od njega, pa 
još k tome bezplatno, a on je za svoje mjesto dao svoj 
pošteni novac. Zato se ne treba čuditi, što je na ulazu 
bila tolika gužva kao da se u cirkusu badava dieli 
pečenka. Vikalo se tu i guralo bez obzira, hoće li tko 
ući s poderanim kaputom ili odkrhnutim nosom, a 
graja je bila tolika, da je nadjačala i viku cirkusanata, 

koji su još uviek hrapavim glasom, ali sladkim rieči- 
ma mamili poštovano obćinstvo u cirkus. 

Graja se stišala istom onda, kad je netko viknuo: 
»Pazite, ljudi, da ne zagušite diete!« Ljudi se smire i 
utihnu, samo je neko diete plakalo. Oni koji su bili 
oko djeteta, razmaknu se i načine laktovima čvrstu 
ogradu, da ga zaštite. Bila je to mala djevojčica, ali 
velika sirotica. Sjedila je na tlu, bosa i otrcana i sva 
prljava od zemlje. Obrazi su joj bili bliedi i upali — 
možda još danas nije okusila ni kore kruha. 


Djevojčica se digne i plašljivo pogleda oko sebe. 
Netko je uze za ruku i izvede iz one vreve, a gužva se 
nastavi. Djevojčica nije više ni pomislila, da pokuša 
ući u cirkus. Čekala je, dok svi uđu. Kad su konačno 
skoro svi ušli, pođe i ona prema ulazu, ali je na ulazu 
zaustavi ona gospođa, koja je jutros sjedila u prvim 
kolima, i upita, ima li ulaznicu. A ona dakako niti je 
imala ulaznicu niti je uobće znala, što je to ulaznica. 


— Ej, mala, tko ne plati, ne može u cirkus! Od toga 
mi živimo! — reče joj vlastnica. 


Mala brizne u plač. Čime da plati, a nema ni Kune, 
da kupi kruha. A tako bi rado i ona unutra! Gospođi 
se sažali diete, pa ga gurne za ostalima u cirkus. Mala 
se brzo provuče u prve redove i sjedne tamo na tle: 
tako nije nikome smetala. Bilo je tamo i druge djece, 
pa joj je bilo vrlo liepo među sebi jednakima. Bila su 
to djeca seljaka, no kako na selu nema tako velike 
razlike među bogatima i siromašnima kao u gradu, 
sva su se dobro slagala. S njima se i mala smijala be- 
navom Augustu i njegovim ludorijama. Kad se on 
prekobacio pa opet uzpravio, udarila je sirotica u 

hihot s ostalom djecom, no često bi buljila u zemlju i 
iznenada bi se snuždila kao da je nešto tišti. Benavi 
August međutim nije prestao sa svojim ludorijama, a 
i vragoljasti majmun Lolo umio je koješta, pa bi opet 
koji put natjerati malu u smieh. A kad je gospodar 
cirkusa došao pred »poštovano obćinstvo«, naklonio 
se i svečano javio: »Moja gospodo, predstava je svrše- 
na! Do viđenja u nedjelju! Izvest ćemo opet novi raz- 
pored!« maloj je bilo vrlo krivo. Tako joj je liepo bilo, 
da je na čas zaboravila na svoju nevolju. 

Ljudi su polagano izlazili iz cirkusa. Nisu se onako 


gurali kao kod ulaženja. Izlazili su sporo — kao da 
im je za one dvie Kune bilo premalo ludorija i maj- 
storija. 


Izišao je i posljednji čovjek, a mala je još uviek 
sjedila na svome mjestu. Čekajući, dok drugi iziđu, 
zaspala je. — 

— Hej, mala! — prodrma je vlastnica cirkusa. »Zar 
ćeš tu spavati? Ne bi li pošla kući?« 

Mala se prene, protare rukom oči i pogleda oko 
sebe kao da se ne može snaći, gdje je. Nad njom su 
sjale zviezde, a pred njom je stajala gospođa, koja ju 
je pustila u cirkus. 

— Mamice, moja mamice! — vikne mala. 

— Nema tu tvoje mamice! Evo, tratina pred cir- 
kusom je prazna, a ni u cirkusu nikoga više nema! I 
svietlo smo ugasili. Sada nam sjaje mjesec i one sitne 
zvjezdice. Izgubila si svoju mamicu! 

Mala pogleda prema nebu, a onda gospođu, koja 
joj se činila dobra kao i njezina majka, samo što je 


ova u licu rumena, a njezina je mamica bila tako 


blieda. 
— Hajde kući, diete! — reče gospođa. 

— Nemamo više kuće! 

— Kako to? — upita gospođa iznenađeno. 

— Jučer su nam je prodali, a mene iztjerali na 
ulicu. 

— A gdje ti je mamica? 

— Otišla je. Dugo je ležala, a onda je rekla, da ide 
tamo k zviezdama. Rekla mi je, neka me čuva Bog i 
dobri ljudi, i onda je zaspala. Više se nije probudila. 
Došli su ljudi i odnieli je na groblje. 

— A otac? i 

— Otišao je u rat i nije se više vratio. Ja i mamica 
dugo smo za njim plakali. . 

— Zar nemaš sestre ili brata? Ili možda kakvu 
tetku ? ' 

— Nikoga! Mi smo se ovamo doselili odnekuda i 
nemam u selu nikoga. 

— Pa kuda ćeš sada, jadna djevojčice? 

Mala brizne u plač i jecajući reče: 

— Ne znam! Pustite me, da ostanem ovdje! Tu je 
liepo i veselo! Tu ću spavati, gledati zviezde i misliti, 
što li sada tamo radi moja majčica. Je li, da me ne 
ćete otjerati? ' 

— Ne možeš ovdje spavati! Zemlja je noću hladna! 

Mala se snuždi. Gospodi se sažali sirotče, pa je 
upita: 

— Jesi li možda gladna? 

Djevojčica kimne glavom i šapne: 

— Da! Od jutra nisam ništa jela. Tada me neka. 
žena nahranila, a poslije ništa. Stid me bilo prositi. 

— Hajde sa mnom! — reče gospođa i uze je za 
ruku. 

Suza orosi ženi lice. Bog zna, čega se tada sjetila. 


15 


_ Ostani kod mene. Budeš li dobra, ej, onda će ti 
biti kod mene liepo kao kod prave majke! Ako tui 
nema djece, da se s njima igraš, ipak će ti dani pro- 
laziti ugodno. Jesi li večeras vidjela onoga psa Kudro- 
va i majmuna Lolu? Brzo ćete se sprijateljiti. Oni vole 


djecu, koja ih ne draže. I moja mala Tina vrlo ih je 


voljela. Kad je moje drago dijete otišlo onamo, za 


zviezde, gdje je sada tvoja majčica, Kudrov se zavukao 
u svoju kućicu i cvilio kao da plače. A Lolo je čitav 
dan sjedio i tupo zurio preda se, a onda bi najednom 
trčao po cirkusu kao da traži Tinu. I životinje žale 
za onima, koji ih vole i koji im ne čine ništa na žao. 
I naučit ćeš svašta kod nas! — završi gospođa. 

— Je li davno umrla vaša Tina? — upita djevoj- 
čica, koju je ojunačila gospodina dobrota. 

_— Ima već tomu više od godinu dana. Ah, nije se 
to smjelo dogoditi! 

Dobra se žena na časak zamisli. Sjetila se, kako 
se mala prebladila, kad se previše uznojila vježbajući 
neku težku cirkusku vježbu. Dan je bio kišovit i vla- 
žan, a mala je znojna otrčala na ulicu, zahvatila upalu 
pluća i za nekoliko dana bila je pod ledinom. Kad se 
gospođa svega toga sjetila, zagrli djevojčicu i poljubi 
u čelo. 

— Bila je upravo tako velika i tako mila kao i ti, 
sirotice mala! 

I povede malu u onu kućicu na kotačima. 

— Hajdemo u našu kuću! Malena je, ali je unutra 
toplo. Evo — reče pokazavši joj rukom kućicu — to 
je sada tvoj novi dom! Neka ti u svemu nadomjesti 
rodnu kuću, koju su vam prodali, a ja ću ti zamieniti 
majčicu. 

Uđoše. Unutra nije bilo nikoga. Na stoliću je plani- 
sala svjetiljka i žutim sjajem razsvietlila uzku i tiesnu 
sobicu. Kudrov se izvuče izpod postelje, čim je čuo, 
da je netko ušao. Za čudo, nije ni zalajao, nego je 
dotrčao k djevojčici i počeo joj lizati ruke veselo ma- 
šući repom kao da veli: »Ne boj se! Drago mi je, da 
si došlal« Lolo, koji je već zadriemao nad uzglavljem 
gospodaričina kreveta, probudi se, pogleda začuđeno 
došljakinju, a onda poče od radosti skakati po krevetu. 


“ Djevojčica se prestraši i vrisne, no gospođa je umiri: 


— Ne boj se! On skače od veselja, a to je znak, da 
se hoće s tobom sprijateljiti. 


Mala se umiri, a kad je vidjela svakojake Kudrine i 
Loline majstorije, od srca se smijala. Djeca vole svoju 
majku i žale za njom, no ne mogu do smrti tugovati. 
Njihovim licem treba da što prije proleti tračak rado- 
sti, jer bi bezkrajna tuga mogla skrhati njihovo slabo 
tielo. 


Došao jei gazda Mrkobrad sa starim Gabrom. Nije 
mu baš bilo pravo, što je njegova žena dovela ovu 
djevojčicu, jer su i sami teško živjeli. No ipak se brzo 
primirio. U svojoj je glavi već zasnovao novu cirkusku 
točku, koju će izvoditi ovo troje: Milica, Kudrov i Lolo. 


— To će privlačiti ljude u cirkus i tada će nam 
svima biti bolje! — mune mu glavom, a ruka mu ne- 
hotice pogladi djevojčicu. 


Milica, Kudrov i Lolo postali su već prvi dan naj- 
bolji prijatelji. 

Vesela družba 

Milica se brzo udomila u cirkusu. Nova majka za- 
voljela ju kao rođenu kćerku. Dobra žeha nije samo 
požalila siroče, nego ga i uzela pod svoje okrilje i 
nastojala, da mu u svemu zamieni majku. Pazila je, 
da Milica ni u čemu ne osjeti, kako ovo nije njezin 
rodni dom. A Milica ju je zavoljela kao svoju majku. 
No gazda Mrkobrad bio je uviek nešto mrk. Nije to 
bilo čudo, jer je u životu proživio više zla, negoli do- 
bra prije, negoli je postao svoj gospodar. Pa i sad su 
ga pritisnule brige, jer cirkus nije bio uviek tako pun, 
kao one večeri, kad su našli Milicu. Ljudi više nisu 
imali novaca, pa su slabo išli u cirkus. 
' Najteže je bilo Milici, kad su odlazili iz onoga kra- 
ja. Plakala je i odtrčala do svoga prijašnjeg doma, u 
koji se već uselio novi gospodar, obilazila posljednji 
puta poznata mjesta, gdje se toliko puta igrala s dru- 
gom djecom. Plakala je, jer je možda slutila, da se 
više nikada ne će vratiti ovamo i vidjeti svoj rodni 
dom. Bog zna, kuda će se odkotrljati ova zelena kući- 
ca na kotačima! Sva u suzama vrati se u cirkus, koji 
je već bio spreman za odlazak. Pomajka je primietila 
njezinu bol. Zagrli je i povede k sebi u kola. No Mrko- 
brad se namrgodi i reče: 
Bee Što emizdri mala? Uzeli smo je u naš dom, da 
je hranimo, kao da nemamo dosta svojih ljudi na hodati 
Za čim žali? Nema ni kuće ni kućišta! 

— Itisi bio bezkućnik, pa imaj srca za sirotinju! 
— odvrati mu žena. ' 

Ušutio je. Nešto se u njemu ganulo, pa reče maloj: 

— No, ne plači! Mi doduše lutamo od sela do sela 

kao Cigani, ali se kao i oni često vraćamo onamo, gdje 
smo već bili! 

Mala je morala učiti svakojake cirkuske vještine, 
pa i takove, koje su bile opasne. Njezina se pomajka 
tome opirala, ali Mrkobrad nije htio popustiti. No kad 
je i mala rekla, da će rado vježbati, samo da i ona u 
nečemu pomogne, gospodarica se smirila. I tako poče 
Milica vježbati prekobacivanje, stajanje na glavi, ho- 
danje po napetom užetu i druge vratolomije. Često puta 
je njezina pomajka drhtala od straha bojeći se, ne će 
li Milica pasti i skrhati vrat, kad bi je vidjela, kako 
lebdi u zraku na Mrkobradinim ramenima, a on se 
njiše na trapezu. No nije se usudila prigovoriti, jer 
je Mrkobrad bio čovjek silovit i nagao, pa bi mogao 
učiniti nešto, radi čega bi mu poslije bilo žao. Takav . 
je on bio čovjek! ' 

To su bili težki časovi Miličini, no bilo je i veselih. 
Najveselije joj je prolazilo vrieme, kad je vježbala s 
Kudrom i Lolom novu »točku razporeda cirkusa Mr- 
kobrad«. On ju je nazvao »veseli trolist«, a vježbanje 
je povjerio starom vratolomcu — akrobatu Gabri. Si- 
gurno ste već čuli:za one vještake u cirkusu, koji skaču 
s vrha šatora na tle — kao mačke! To su »akrobati«, 
a takav je bio i Gabro. On je bio ponos Mrkobradova 
cirkusa. No više od cirkuskih vještina vriedilo je nje- 
govo dobro srdce. Zato su ga i voljeli svi, a najviše mala 
Milica. 

Učenje »veselog trolista« brzo je napredovalo pod 
Gabrinim vodstvom. Njegova je jedna blaga rieč više 
postigla negoli pregršt Mrkobradovih prietnja i kazna. 
I sam Mrkobrad bio je vrlo zadovoljan, kad je jednom 
nadzirao izvedbu »veselog trolista«. Zadovoljno je tr'o 

ruke i kliknuo im: »Izvrstno, veseli troliste! Vaša će 
mi točka mnogo puta napuniti cirkus!« I nije se mo- 
gao prečuditi, kako to, da je Gabro bolji učitelj od 
njega, koji je bio i član nekoga svjetskog cirkusa, kamo 
ne primaju kakovugod šušku! Nije on znao, da je 
Gabro najviše cienio moć liepe riječi. A liepa riječ i 
gvozdena vrata otvara. 

Čim se »veseli trolist« prvi puta pojavio u cirkusu, 
nastalo je urnebesno klicanje i oduševljeno pljeskanje. 
Osobito su oduševljena bila djeca, pa su upravo hi- 
hotala od smieha. To je bilo nešto za njih! Pomislite: 
Bundasti Kudrov bio je opremljen kao pravi pravcati 
jahaći konjić. Na leđima je imao kožnato sedlo, a u 
gubici kićene uzde. Milica je zajašila Kudru kao smi- 
ona jahačica s američkoga divljeg zapada. Vješto je 
upravljala uzdama Kudrova, a on je kao pravi izvjež- 
bani trkaći konj slušao svaki potez njezine ruke: tek 
bi pucnula bičem i viknula »hio!«, već bi Kudro pole- 
tio sa svojom malom jahačicom kao da ga nose vile. 
Lolu su odjenuli u crveni frak i na glavu nabili crveni 
cilinder — takav kaput s repovima i tuljasti tvrdi 
šešir nose visoka gospoda u svečanim zgodama. On bi 
* čas skočio Milici na glavu, čas bi Kudru povukao za 

klapaste njegove uši, a onda bi se opet našao na rame- 
nima djevojčice, skinuo cilinder i klanjao se na sve 
strane »poštovanim gledaocima«. Nastao bi silan plje- 
sak, No urnebes smieha nastao bi, kad bi Lolo sjeo 
iza Miličinih leđa i okrenut na obratnu stranu vukao 
Kudru za rep kao da vuče konja za uzde. Tada su 
se svi u cirkusu upravo grčili od smieha, a mnogima bi 
suze navrle na oči. Kad je to vidio gazda Mrkobrad; 
zadovoljno je sukao brkove, pogotovo, kad su neki 

i po dva puta došli u cirkus, samo da vide »veseli 
trolist«. 

Tako je to išlo nekoliko nedjelja. Često puta nije 
bilo Mrkobrada ni blizu, pa je točka ipak bila izve- 
dena bez prigovora. On bi kojiput otišao u gostionu. 
Rado je zavirio u čašicu, a novaca je sada imao dosta. 
Kad bi se uveče vratio i brojio novce, otišao bi već 
veseli trolist« na spavanje. A Mrkobrad, onako ma- 
muran, znao bi i izgrditi pospance, govoreći, da su 
zavriedili batina, a ne večeru, jer idu tako rano spa- 
vati, mjesto da pospreme stvari u cirkusu! No dobra 
gospodarica uzela bi u zaštitu Milicu i Gabru, kojih 
su se te rieči najviše ticale, tvrdeći, da su za danas 
dosta radili i priradili, a stvari u ćirkusu mogu spre- 
miti i sjutra, kad se odmore. Okrenula bi se Milici i 
dodala: i 

— Spavaj ti samo, drago diete! Izmučila si se, a 
tako si slabašna! Odpočini! Ako ima posla, ima i dana! 

I za čas bi naša družba hrkala, samo bi Kudrov 
svaki čas digao uši, da čuje, ide li kakav nepoželjan 
gost u njihov cirkus, da ga junački »pozdravi« svojim 
oštrim zubima. : 


Tužni dani 

Dogodilo se nešto strašno! Čujte! 

Na dan Sv. Petra i Pavla bilo je u nekom selu pro- 
štenje. Skupilo se tamo nepregledno mnoštvo svieta iz 
čitava kraja. Bio je to ne samo crkveni god, nego i 
prava narodna slava. Igralo se kolo; a momci i djevoj- 


.ke pjevali su obiestne. poskočnice. Stariji su.se skupili 


di 


“pod šatrama, a tamo uz živicu vrtjeli se janjci na raž- 
nju. Djeca su se najviše vrzla oko licitara i izabirala 
medene kolače: dječaci dakako konje, a djevojčice 
bebe. Nije bilo ni bez vrtuljka, na kojima su se djeca 
vrtjela vozeći se u pozlaćenim kolima ili na vilovitim 
bielcima. Tu je bio i slikar, koji je za čas izradio sliku, 
mada je gdjekoji bio više sličan Crncu iz Afrike 
negoli bielom Slavoncu. No iko mari za to: glavno je, 
da ima sliku za uspomenu! Nije bilo nikakvo čudo, 
što se i naš cirkus našao toga dana u tom selu. Narod 
je grnuo u nj. Neka se malo i nasmije! Cio tjedan se 
kini radeći po najvećoj žegi u polju, pa zašto da se u 
. nedjelju malo ne razveseli! 

Gazda Mrkobrad izmislio je opet neku novu točku. 
Bila je to opasna majstorija, pa mu je čiča Gabro 
opravdano prigovorio. Rekao je, da nije pametno, ako 
čovjek drugima za zabavu stavlja svoj život na kocku, 
a može ih i drugčije zabaviti. No Mrkobrad mu je 
kratko odbrusio: »Ako stavljam ja svoj život na kocku, 
možeš i ti! Mi od toga živimo!« 

— Ali i umiremo, i to bez potrebe! 

— Govori, što te volja, no ovu točku razporeda 
ćemo odigrati, jer sam je dao već razbubnjati po selu! 

I Gabro se morao protiv svoje volje pokoriti. Nije 
se on toliko bojao za sebe, koliko za Mrkobrada. On 
je već naime ujutro gucnuo malo previše, a to je 
opasno. Ako kod izvođenja ove točke Mrkobrad popu- 
sti, skrhat će Gabro vrat! > ' 

Predstava je tekla u redu. Dođe na red i točka 
»Između neba i zemlje na ljestvama smrti«. Mrkobrad 
je stao jednom nogom na stol, na ramena postavio 
ljestve i držao ih rukama. Na ljestve se popeo Gabro 

i još u svakoj ruci držao uteg od pet kilograma. Uspjelo 
je! Gledaoci udare u pljesak, a Gabro se zahvaljivao 
vješto držeći ravnotežu. Najednom se Mrkobrad nešto 
uzvrpolji. Gabro se zaljulja i strovali zajedno s utezima 
na ile. ' 

U cirkusu nasta vrisak. Mužkarci iz prvih redova 
potrče k jadnom Gabri, da mu pomognu. 

— Noga, moja noga! — vikao je nesretnik. Slomio 
je nogu i nikad više ne će moći da izvodi svoje maj- 
storije! A to mu je bio kruh svagdanji! 

Riedko kada dolazi jedna nesreća sama. Razboli se 
Miličina pomajka. Prehladila se tražeći skoro svako 
veče po krčmama svoga muža, legla u krevet i bolo- 
vala. I jedne noći, kad je njezin muž opet sjedio 
negdje u krčmi i trošio zadnji novac, izpustila je svoju 
plemenitu dušu. Uz njezin krevet je bila samo Milica, 
koja je vrisnula, kad je vidjela, da njezinoj dragoj 
pomajci dolaze posljednji časovi. Potrčala je po Gabru. 

— Gabro, ne napusti ovo dobro diete! — bile su 
zadnje rieči dobre gospodarice. ' 


Sahranili su je na seoskom groblju. Milica je kitila 


“ grob najljepšim poljskim cviećem i zalievala ga suza- 


ma. Kad su odlazili iz tog sela, bilo joj je kao onda, 
kad se dielila od groba svoje majke. Težko, neopisivo 
težko... 

Ubogi Gabro postao je poslije nesreće šepav. Mrko- 
brad, koji je sada postao jedini gospodar cirkusa, 
odpusti Gabru. Nije se obazirao, što je njegov namje- 
štenik nastradao njegovom krivnjom. Kad ga je Gabro 
molio, neka ga zadrži barem još neko vrieme, dok 
prizdravi, on mu osorno reče: 

— Ne ću valjda hraniti bogalje, a jedva smažem za 


sebe! Odlazi! Tko nije za posao, neka uzme u ruke 


prosjački štap i neka ide prositi! 

On pokupi svoje stvari, oprosti se s »veselim tro- 
listom«, koji je sada postao pravi »trolist suza, jada i 
plača«, i ode. Na odlazku jecajući reče Milici: » Najteže 
mi je, što ne mogu izvršiti posljednju želju dobre 
gospodarice. No Bog zna, možda će jednom i meni biti 
bolje, pa ću doći po vas! A dotle neka vas Bog po- 
mogne!« . ' 

Težak je to bio razstanak! Nekako su svi osjećali, 
da pripadaju zajedno, a sada se eto razilaze, da se 
možda nikad više ne vide! I kad je Milica vidjela sta- 
roga Gabru sa štapom u ruci, kako hramlje kroz selo, 
zakrila je lice pregačom i briznula u plač. I Kudrov 
je počeo tužno cviliti, a Lolo se pokunjio i nije zbijao 
ludorije kao obično. 

Dugo su gledali za njim, za svojim dragiin prija- 
teljem. : 

— Eno ga, zaokrenuo je za šumicu! Maše nam ru- 
kom! Ode! — šapne djevojčica gušeći se u suzama. 
Činilo joj se, kao da se sada po treći puta nešto odkida 
s njezina srca... 


Bieg 
Poslije odlazka Gabre postajali su Miličini dani sve 
teži. Mjesto staroga Gabre našao je gazda Mrkobrad 
drugog predstavljača.. Bio je to pravi grubijan! S 
»veselim trolistom« postupao je tako bezobzirno, a 
često puta i nepravedno, da ga jei sam  Mrkobrad 
jednom zgodom opomenuo, neka ih previše ne napreže; 

.jer će malaksati. Zaio nije čudo, što je Milica često 


plakala, kadgod bi se sjetila liepih prošlih dana, dok 
joj je još bila majka živa, ai onih poslije, dok je 
živjela njezina pomajka i dok je tu bio stari Gabro. 
Nekoliko puta zatekao ju je i Mrkobrad zaplakanu, 
pa se izderao na nju: »Ne smiješ plakati! Žalost će te 
oslabiti, pa ne ćeš moći izvesti svoju točku u cirkusu. 
A ja te bome ne ću hraniti badava!« I morala se pred 
njim na silu smiešiti. | .% 

Najljepše joj je bilo, kad bi se našla s vjernim 
Kudrovom i sa lakrdijašem Lolom. Nevolja ih je još 
više približila. Kadgod je bilo moguće, našli bi se 
zajedno. Tada se ona nije bojala nikoga! Da iko na 
nju samo stavi ruku, već bi Kudrov zarežao, a Lolo 
izkesio zube! A ona im se za to i odužila: za Kudru 
je spremala kosti, a Loli kakav orah ili lješnjak, što 
je on tako volio grizkati. 

I tako su se dalje potucali po svietu. Zelena kola 
kotrljala se od sela do sela, od grada do grada, a sta- 
novnici te pomične kućice tjerali su ljude na smieh ili 
ih zabavljali neobičnim vratolomijama. 

Na dan svetoga Petra i Pavla — upravo na go- 
dišnjicu smrti nezaboravne gospodarice — dokotrljala 
se zelena kućica na kotačima u neki grad. Gazda je 
Mrkobrad. naime čitao u novinama, da će tamo biti 
neka velika svečanost, pa kako da to prođe bez njega! 
U tom se gradu toga dana skupilo mnogo svieta. Bilo 
je i domaćih i stranaca, a gdje je mnogo ljudi, tamo 
se lako cirkus napuni. Odlučio je, da dade tri pred- 


«stave. Glavnu će točku dakako opet imati »veseli tro- 


list«, koji se već tako uvježbao, da ga je bilo milina 
gledati! Gazda je dao nekom putujućem slikaru izra- 

diti i nekoliko slika iz pojedinih prizora točke »veselog 
trolista«, pa je zamolio trgovce, da ih stave u izloge. 
Ljudi su postajkivali pred izlozima i promatrali te 
slike, izrađene doduše nevještom rukom, no glavno 
je bilo, da su privlačile pozornost prolaznika. Zato se 
gazda nadao, da će sigurno biti kod svih triju predstava 
cirkus — kako se kaže — dubkom pun! 


Koga bi god toga dana put nanio u taj grad, osjetio 
bi već po posebnom mirisu, da je danas tu neka slava. 
Miris pečenih janjaca i odojaka dopirao je odasvud. 
Gostioničari su se naime ozbiljno zabrinuli, ne će li 
gosti ostati u njihovu gradu gladni, pa su se pobrinuli 
za svakojake pečenke. Tako će gosti otići svojim ku- 
ćama s puhim želudcima, a gostioničarima će ostati 
puni džepovi. 

Kudrov je odmah nanjušio taj divni miris za pasju 
svojtu, pa je svaki čas njuškao na sve strane kao da 
izpituje, na koju bi se stranu najviše izplatilo krenuti. 


Gazda ga je dosta slabo branio, jer je imao na brizi. 


i druge neke životinje, zato se nemojte čuditi, što je 
poletio za predivnim mirisom, čim je uvrebao prvu 
zgodu. Pasja svojta sigurno zamišlja i raj kao mjesto, 
gdje se zrakom širi miomiris svakojakih pečenki, gdje 
su plotovi spleteni od dugačkih kobasica, a ulice po- 
pločene mastnim kostima! Dakako da je morao voditi 
i težku borbu s drugim psima, koji su zajednički 
zarežali na došljaka, no kad su osjetili njegove zube 
na vlastitoj koži, uzmicali su pred njim mrčeći, ali s 
poštovanjem. A kad se s toga izleta u grad vratio 
kući, bio mu je trbuh napet kao bubanj — tako se 
nagruvao kostiju! 

U četiri sata poslije podne bila je prva predstava. - 
Gazda Mrkobrad nije se prevario u računu: cirkus je 
bio pun gledalaca. Bilo je tu i djece, a i odraslih, koji 
su također htjeli da se malo nasmiju i da im se od 
smieha protresu pretovareni želudci. Gazda Mrkobrad 
ih je neko vrieme dobro zabavljao svojim dosjetkama 
i šalama, koje je već stotinu puta ponovio, no ovdje ih 
još nisu čuli, pa su se od srca smijali. »Veseli trolist« 
nije se ovaj puta odlikovao: Kudrov je bio nekako 
trom i neprestano je posrtao. Uzalud ga je Milica 
bodrila i trubila u uho: »Kudrove, napried! Što ti je? 
Ne daj se! Drži se!« Kudrov je doduše htio napried, 
ali ga je pun trbuh vukao k zemlji, pa najposlije posrne 
i svali sa sebe Milicu i Lola. Posjetiocima je to izprva 
bilo smiešno, ali kad se to nekoliko puta ponovilo, po- 
čeli su glasno prigovarati, da su prevareni. Imali su i 
pravo: bila im je obećana neobična točka predstave, 
a kad tamo, od svega malo pa ništa! Mjesto »najpri-. 
vlačivije neobičnosti«, kako je pisalo i bilo naslikano 
na onim proglasima, vidjeli su sasvim običnog i po 
njihovu mišljenju neuvježbanog psa i sasvim običnog 
majmuna, kakova cigani vodaju po selu. Zar da za to 
plate tako veliku ulazninu! 

— To je sasvim obična sljeparija! — vikne netko. 

— Gdje je redarstvo, da zatvori i protjera ove va- 
ralice! — doda drugi. 

Netko zazviždi, a za njim prihvate i ostali, pa se 
za čas prolomi gledalištem urnebesno zviždanje i ga- 
lama. Čuli se povici: : 

— Vratite nam novac! 

— Nismo ga ukrali, da nam za nj pružite takovo 
što! 

— Da gledamo sasvim običnoga kera! 

— I starog majmuna! : 

I počeli su izlaziti iz cirkusa uvjereni, da su ih 
nasamarili, a sasvim su zaboravili ono nekoliko pri- 
jašnjih uspjelih točaka. Takvi su ljudi! 

Cirkus je ostao prazan. Gazda Mrkobrad s kandži- 
jom u ruci biesno je šetao iz jednoga kuta u drugi. 
Bio je sličan mrkom oblaku, iz kojeg će sad početi 
pljuštiti i sievati. »Veseli trolist«, koji je dobro osje- 
ćao buru, stisnuo se u jedan kut. Uto dođe onaj na- 
sljednik staroga Gabre i pokaže rukom na njih: 

. — Evo krivaca! Čemu da vi, Mrkobrade, biesnite ?. 
Udrite, pa neka onda oni biesne! ' 

Sav bies, koji se nagomilao u gazdi, sada je prova- 
lio iz njega i sasuo se na ove biednike. Kandžija je 
stigla svakoga, a najviše Milicu. A kad je poslije toga 
Mrkobrad otišao u krčmu, da zajedno s onim nečovje- 
kom zalije srdžbu vinom, zavuku se mali predstavljači 
u slamu pokraj konja. Bili su gladni — jedino je 
Kudrov bio sit — ali glad nisu osjećali toliko kao 
udarce kandžije. Sad nisu po običaju prije spavanja 
zbijali ludorije, nego su pipali mastnice i jaukali, kako 
je tko znao: Milica ljudskim glasom, Kudro je cvilio, 
a Lolo je izvijao neke čudne glasove. ' 

Uza sve boli brzo su zaspali. Životinje dakako nisu 
tako čvrsto spavale kao Milica. Navikle su od prirode, 
da budu neprestano na oprezu, pa i u snu. Nešto lupne, 
a Kudrov zalaje. I Milica se probudi. To je doduše 
skočio mačak hvatajući miša, no oprez je potreban, 
Mogao bi se gazda vratiti i opet ih namlatiti. . 

Milica više nije mogla usnuti. Kroz poderano ša- 
torsko platno promatrala je zvjezdice, kako veselo 

titraju na tamnom nebeskom svodu. Eno, iza onih 
blistavih svjetiljčica boravi već troje, koji su joj bili 
najmiliji na svietu: dragi tatica, mila majčica i neza- 
boravna pomajka. Možda je odozgo motre i žale, u 
kakvu je nevolju zapala! Tko zna! 

— O Bože, hoće li mi ikada svanuti bolji dani! — 
uzdahne djevojčica i suze joj navru na oči. Dugo, 
dugo vrzle joj se glavom čudne misli, dok nije napo- 
kon ipak zaspala. 

Snivala je, da se nalazi sa svojim družtvom na 
zelenoj livadi, punoj prekrasnog cvieća. Tu su cvali 
bieli zvončići obrubljeni žutom prugom. Činili su joj 
se, kao da su od čistog srebra, a okovani suhim zlatom. 
Skromni krasuljci vitili su iz trave, a ljubičaste sase 
i žuti maslačci zvali su ih: Dođite, uberite nas i okitite 


ose! Njih troje — ona, Kudrov i Lolo — trčali su po liva- 


di loveći šarene leptire, podcikivali i valjali se po travi. 
I ona je zapjevala i iz svega grla, a ptičice se natjecale 
s njome u pjesmi. Svuda radost, žamor, život! Ali 
najednom dotrči iz šume vuk i pojuri prema njima. 
Protrnuli su. Ptičice umukoše, leptirići se sakriše u 
šareno cvieće, samo se Kudrov. spremao na borbu. 
Dobri njezin Kudrov! Vuk je međutim dolazio sve 
bliže. Čula je, kako trava šušti pod njegovim nogama. 
Eto ga već posve blizu! Kudrov se spremio na skok, 
da započne krvavu borbu. Vuk skoči na nju. Osjetila 
je već njegove pandže na svojim leđima, no uto se 
prene. 

— Zar je tu vaše mjesto za spavanje? — gurne je 
čizmom u leđa Mrkobrad, koji je s onim opakim . 
vjekom obilazio cirkus, da vidi, je li sve u redu. 
Lolo dobije takav udarac i zastenje bolno. Bog zna, o 

čemu je on upravo snivao! Možda o prašumi, gdje se 
nekad sa svojom majmunskom svojtom nabacivao zre- 
lim plodovima, a danas se mora zadovoljiti mnogiput i 
s odpadcima kiselih jabuka. Jedini Kudro je umaknuo 
podvukavši repinu, čim je opazio Mrkobrada i njegova 
pomagača. Njegovu bi punu želudcu najmanje prijao 
takav udarac, 

Mrkobrad sa svojim pratiocem odtetura dalje ne- 
prestano mrmljajući: »Svaki dan sve gore, a oni mi 
upropastiše predstavu! Samo ih badava hranim! 
Pokazat ću ja njima!« 

Milica je dobro čula i upamtila njegove rieči. Znala 
je, da Mrkobrad u duši nije zao čovjek, ali sada, po- 
slije smrti gospodarice, bio je kao izgubljen. Osim toga 
imao je i zla savjetnika, koji ga je huckao, Bog bi 
znao zašto! I tako razmišljajući pitala je sama sebe: 
»Što će biti s nama? Zar da i dalje podnosimo zlo- 
stavljanje gazde Mrkobrada? Još kako tako, dok je 
triezan, ali što onda, kad mu opet udari vino u glavu?« 

Nešto treba učiniti! Ako oni toliko smetaju Mrko- 
bradu i ako ih on doista badava “hrani, treba da se 
uklone! Tako se i Kudrov uklonio, kad je vidio biesna 
gospodara. Psi su pametne životinje. 

I Milici dođe na um misao: Kako bi bilo, da svi 
skupa odu nekamo daleko od pogleda Mrkobradova i 
njegova lošeg savjetnika? Taj joj se misao učini kao 
- spas iz ovog jada! Oni će otići, a kasnije, kad jednam 
bude gazda vidio, koliko su mu bili koristni, opet će se 
vratiti, a možda će ih i sam natrag zvati. Kako bi im 
bilo divno na onoj zelenoj livadi, koju je malo prije 
vidjela u snu! Ili u šumici, gdje trče zečići i pjevaju 
ptičice od jutra do mraka! Tamo teče i gorski potočić, 

u kojem je voda tako bistra i čista kao suncel Dobri 


ljudi — a tih ima sigurno svuda po svietu — već bi 
im dali nešto jela, da žive. Njima i ne treba mnogo: 
komadić kruha, zdjelica mlieka, a za Kudrova kost. 
Možda bi ih tko i u službu primio? Ta oni hoće raditi! 
Ona bi mogla u kojoj kući prati suđe i rediti sobu, 
kao što je činila i kod svoje majke i pomajke. Mogla 
bi paziti na djecu ili čuvati krave. Lolo bi se igrao 
s djecom, a Kudrov bi čuvao kuću. Divno, divno! Sa- 
mo što prije odavle! 


Kad je Milica tako stvorila odluku, ustade i stade 
buditi Lolu i Kudrova: 


— Ustajte! Hajdemo, Lolo! Diži se, Kudro! Kre- 
ćemo na put! Mjesec nam je obasjao pute! Požurimo 


se, dok ne zabieli zora i dok pietli ne probude gazdu 
Mrkobrada! 


Kudrov zalaje, a Lolo se poče, onako sanen, češkati 
po glavi. Milica uhvati Kudrova rukom za gubicu: 


— Šuti, ludove! Lajanjem bi mogao probuditi 
gazdu i njegova pomagača! Pomrsili bi nam račune, 
a gazda bi nas još i izbio! : 

Lolo i Kudrov nisu dakako od svega ništa razum- 
jeli, osim to, da ih Milica nekuda zove. Uviek su je 
slušali, pa su i sada bili spremni, da pođu s njome. 
Kuda idu, bilo im je svejedno. Ona zove, pa su čekali, 
da krenu. | 

Djevojčica pokupi svoje haljinice i sveže ih u za- 
vežljaj, zovne za sobom Kudrova i Lolu, i »veseli tro- 
lists krene u zvjezdanu noć... 

Lutanje 


Oprezno su izišli iz cirkusa i našli se na cesti. Mrko- 
brad ih nije čuo, jer je gromko hrkao ležeći na sienu 
kraj cirkusa, a i njegov pomagač spavao je kao klada, 
umoran nešto od sinoćnjeg predstavljanja, a nešto od 
vina. Tako su se oni posve neopazice udaljili. 

Cesta se bielila na mjesečini. Mjesec se već visoko 
uzdigao na nebu, a zvjezdice su podrhtavale kao 
srebrni cvjetići pod daškom vjetra. Svud je vlađao 
svečan mir kao u neizmjerno velikoj praznoj crkvi, 
gdje vječno svietlo podrhtava pred glavnim žrtveni- 
kom, a orgulje posve tiho bruje. A te orgulje bili su 
zričci, koji su gudili svoju jednoličnu pjesmu. Bjegunci 
su šutjeli. Išli su tiho onamo, kamo ih cesia zove — 
u nepoznato! Kuda idu, nisu znali. Jedina im je bila 
želja, da ovo selo što prije izgube iz vidika i da se 
nađu što dalje prije, negoli svane dan i odkrije njihov 
bieg. A kad je zabielila zora i raztjerala tamu, selo 
se više nije vidjelo. Ostalo je daleko za njima kao neka 
mračna uspomena. 

_ Sunce! Drago naše sunce izlazi! — klikne na- 
jednom Milica i razkrili prema njemu ruke. Kudrov 
po običaju zalaje, a Lolo skoči djevojci na ramena, 
da bolje vidi. ' 

Kad je već sunce prilično odskočilo, odmaralo se 
naše družtvo kraj bistrog potočića, koji je šumio i pri- 
čao, nešto veselo pričao. Milica se spusti k potočiću, 
da se umije. Lolo i Kudrov dakako nisu imali takvih 
potreba! A onda su se dali u igru. Prvi puta u slobodi, 
daleko od mrkih pogleda. I Milica se sjeti svoga sna. 
Tu je eto cvieće, tamo lieću šareni leptirići, ondje u 
grmu pjeva ptičica. 

— Da, to je ona livada, o kojoj sam noćas snivala! 
— pomisli, no sjeti se i onog vuka. Ne, njega neće biti! 


Poslije igre nastave put. O podne bili su već da- 


leko, daleko. 


Putujući stigoše u neko selo. Žega je pritisnula kao 
da hoće sve zažgati. Selo bijaše napola prazno, jer su 
seljaci u polju želi ječam. Kod kuće su ostala djeca i 
stare bake, da čuvaju kuću. Naša je družba već pri- 
lično ogladnjela. Osim ono nekoliko jagoda, što ih je 
Milica ubrala u grmlju za se i za Lolu, i oglodane 
kosti, koje je neki putnik vraćajući se sa one sveča- 
nosti iz grada bacio u grabu, a Kudrov je nanjušio, 
nisu jeli ništa. Bili su i umorni, pa su se sjeli pod lipu, 
koja je bila kraj crkve u sredini sela. Začas se oko 
njih skupila djeca. Lolo, premda gladan, počeo im se 
ceriti i skakati sad na lipu, sad Milici na glavu, sad 
opet Kudrovu na leđa i potezati ga za rep. Djeci se 
to neobično svidjelo, tim više, jer još nikad nisu vidjela “ 
živa majmuna. Oni, koji su išli u školu, čuli su već, 
a možda i čitali o njemu, pa su drugima tumačili, gdje 
takve životinje žive. No živi je majmun mnogo smješ- 
niji od naslikanog, pa su se i oni grohotom smijali. 
Poslije su se počeli igrati s njime i nuditi mu kruha i 
sira. Kad je jedan ogulio sebi jabuku, a Lolo počeo 
mljaskati oguline, donijeli su mu i jabuka petrovača. 
I Kudrov je dobio po koju koru kruha, samo je još 
Milica bila gladna. No neka djevojčica i njoj donese 
veliku krišku kruha i sira, a kad su to vidjeli drugi, 
za čas je bilo kolača i mesa toliko, da je Milica mogla 
napuniti i torbu, koju je poniela sa sobom na put. Bit 
će to za večeru i za zajutrak. 

Pod lipom su se dobro odmorili, a onda krenu dalje. 
Kudrov na Miličinu zapovied podmetne leđa, kako je 
to radio kod predstave u cirkusu, a Milica zajaši na 
nj. Lolo skoči njoj iza leđa i uhvati se prednjim no- 
gama kao rukama, i tako su projurili kroz selo praćeni 
urneberom vikom dječurlije. Vika djece dovabila je 
i po koju baku na ulicu, da vidi, što se to događa, a 
gdjekoja bi izvirila kroz prozor i od čuda se krstila, 
kad bi vidjela naše neobične jahače. 


Pred noć stigli su do neke šume i tamo našli pod 
golemim hrastom dobro zaklonjeno mjesto. Milica raz- 
prostre maramu i izvadi iz torbe večeru. Obilno je, 

mogla nadieliti i Lolu i Kudrova. Lolo bi ugrabio svoj 
komad jela i popeo se na drvo, jer mu je tako po maj- 
munskom običaju jelo bilo najslađe, a Kudrov je po 
pasjoj navadi prihvatio komad prednjim šapama i 
žvakao. 


54 


Poslije večere nakupi Milica mahovine i šušnja i 
načini ležaj. Kudrov je legao kraj nje kao vjerni čuvar, 
no Lolo se popne na drvo i tamo čučne. Tek što ovi 
dolje legoše, već ih on poče gađati zelenim žirom. Tako 
zadi i njegova svojta u prašumi, uviek sprema na lu- 
dorije. Milica mu se zagrozi prstom, a Kudrov zareži, 
u znak, da su sada, kad je vrieme spavanju, takve 
šale neumjestne. A kad Lolo nije prestao, skoči Kudrov 
i zalaje. Najradije bi skočio na hrast, da ga povuče za 
rep za njegovu magareštinu, no Lolo je bio visoko, 
a psi se ne umiju penjati. Milica je opet mislila: 
»Dobro je, što na hrastu ne rastu bundeve, jer bi nam 
ih taj ugursuz bacao u glavu!« Najposlije se Lolo pri- 
miri i svi su počeli driemati. Kudrov je dakako uviek 
bio napola budan. To mu je i dužnost. 

Tako su putovali cielo ljeto od sela do sela. Ljudi 
su ih svagdje liepo susretali, no gdjegod bilo je i ne- 
valjalaca, koji bi ih najurili kamenjem. Bili su to 
obično obiestni dječaci. Hrane bi dobili dosta, da se 
mogu prehraniti, a Milici je neka gospođa poklonila 
ponošene haljine i skoro nove cipele. Bile su joj baš 
potrebne, jer su se već stare izderale ed hodanja po 
kamenitoj cesti. No jedno je malu zabrinjavalo: Što 
onda, kad udare hladne jesenske kiše i kad zaintači 
studen? Ako ih sada nije nitko primio na stan, preno- 
ćili bi pod vedrim nebom ili pod stogom siena gdjegod 
u polju, ako bi udarila kiša. No kuda će, kad se po- 
ljima počnu vući studene jesenske magle i kad zaur- 
laju jesenski vjetrovi i stanu skidati lišće i granje 
s drveća? No tješila se time, da će do toga možda već 
naći kakvu službu. Ne boji se ona posla, a tko radi, 
ne boji se zime ni gladi! 

A što je s Mrkobradom? Zar nije progonio bje- 
gunce? Zašto nam o njemu ništa ne pričate? — pitaju 
možda naši čitaoci. Čujte dakle, što se dogodilo s njime 
poslije odlazka bjegunaca! 

Mrkobrad je one noći dugo spavao. Probudio ga 
njegov novi pomagač i javio, da je »veseli trolist« bez 
traga nestao. Mrkobrad nije vjerovao onome, što čuje. 
Uze bič i poče ih biesan tražiti misleći, da su se negdje 
sakrili. No sva je njegova muka bila uzaludna: nema 
ih te nema — kao da su u zemlju propali! Nitko mu 
nije znao reći, kuda su otišli, jer je to bilo noću po- 
slije one proslave, kad su svi dobro spavali. No bies 
ga nije minuo, jer mu je bilo žao, što je izgubio svoju 
najljepšu točku! Dao je probubnjati po obližnjim se- 
lima, nije li ih možda tko vidio. Objavio. je, neka se 
vrate, a on će ih primiti natrag kao da se nije ništa 
dogodilo. No sve uzalud! 

Mrkobrad je znao, zašto su pobjegli. Kad je saznao, 
da je svemu bio kriv Kudrov, koji se prenajeo, još je 
više požalio, što ih je onako izbio. Trebao je samo Ku- 
drova drugiput svezati za lanac, pa se to više ne bi 
dogodilo. No kako bilo da bilo, njegov cirkus više nema 
ni Kudrova, ni Lole ni Milice, nema najuspjelije svoje 
točke — »veselog trolista!l« I digne cirkus kao što ci- 
gani dižu čergu, pa odputuje dalje. 


U robstvu 


U jesen, kad je lišće htjelo poletjeti za pticama, 
koje su krenule na topli jug, stiže naše bjegunce noć 
pod vedrim nebom daleko od svakoga sela. Noć se šu- 
ljala tiho i tajanstveno šireći svoja mračna krila nad 

zemljom. Za njom se vukla po zemlji uz obale potoka 
magla. Kao sablast digla se iz vode. Njezina biela 
koprena nečujno se vukla između vrba i topola i za- 
pinjala o puste i gole krošnje. A vrbe s kvrgastim 
glavama i čupavom kosom činile se kao aveti, koje su 
se nagnule nad vodu. Na njihovim su granama poči- 
vale sive vrane. Stisnule se tamo ne mareći za maglu 
i noć. Kadkad bi zagraktale kao zla kob. 


Kudrovu nije smetala studen, jer je imao toplu 
bundu. No Lolo je drhtao. I on je imao neko krzno, 
ali ga je slabo grijalo. Nije on navikao na studen, jer 
je bio čedo Afrike, gdje sunce sažge travu i onda, kad 
je ovdje zemlja opasana devetorim ledom. Kamo sreće, 
da je ostao ondje! Da nije bilo onog Talijanca, koji ga 
je namamio šećerom, bacio mu preko glave zamku i 
zarobio, još bi i danas krstario s drugovima tražeći, 
gdje ima boljih plodova. Odveli su ga svezana preko 
mora i prodali nekom trgovcu zvjeradi. Od trgovca 
kupio ga neki veliki cirkus, a od njega gazda Mrko- 
brad. A sada se po toj zimi potuca svietom, dok se 
jednog dana negdje ne smrzne! ' 

Milica je primietila, da Lolo zebe, pa baci preko 
njega svoju maramu. On je zahvalno pogleda. A i ona 
je drhtala, jer nije imala zimskoga kaputa. 

Na nebu se palila zvjezdica za zvjezdicom. Pojav- 
ljivale se kao da neka nevidljiva ruka pali svjećice 
na božićnom drvcu. Mjesec još nije izišao, pa je bilo 
prilično tamno. Tama i tjeskobnost kao da su još više 
pojačali studen, pa je naša družba utihnula i kao 


. niema išla vlažnom cestom u mrku noć. Kamo? Ni 


sami nisu znali! Znali su tek to, da svaki drum vodi 


.nekuda, gdje stanuju ljudi — u selo ili grad. Ta misao 

ih je tjerala napried. No kolikogod su se žurili, nikako 
da stignu do sela, pa ni do stoga siena, koji čeka u 
polju putnika bez krova i konaka. 

— Ovako dalje ne možemo! — reče sama sebi 
Milica. Negdje se moramo udomiti, barenr preko zime! 
Mogli bi se još gdjegod smrznuti na putu! 

Kudrov zalaje kao da razumije njezine poluglasne 
rieči, a Lolo skoči Kudrovu na leđa i pritisne se uza 
nj, da se malo ogrije. Jadni Lolo! Njemu je sigurno 
bilo najgore! I tako pođu šuteći dalje. 

U daljini ugledaju svjetlost. Kudrov zalaje, a to je 
bio znak, da stanu. Treba ustanoviti, što je to. Lolo 
skoči od radosti s njegovih leđa na tle veseleći se, što 
su možda došli do skrovišta, gdje će biti toplo. 

— Tamo gori vatra! Hvala Bogu, spašeni smo! — 
klikne Milica. 

Požure se pravcem, odakle je dolazila svjetlost. 
Kad su se dosta približili, ugledaju ciganski šator. 
Oprezno su išli prema šatoru i zaboravili pri tom na 
nekadanji strah pred Ciganima. Kad su došli preda 
nj, Kudrov najavi njihov dolazak lajanjem, a Lolo 
poče majmunski iz svega grla vrištati. 

Iz šatora iziđe stari Ciganin. Čuo je lavež, pa je 
ponio i štap, da se brani od psa. Kad vidje velikog 
psa, jako se prepao, a možda još više samoga Lola, 
misleći valjda, da je to sam nečastivi. Pobježe natrag 
u šator i stane ciganski dozivati svojtu. Začas eto ga 
natrag. Nije više izišao sam, nego s njime i ostali 
Cigani i Cigančići. Vatra iz šatora bacala je na njih 
sjajni odsjev, pa su bili vidjeti kao crne prikaze oba- 
sjane žarom vatre. Oprezno su se približavali bjegun- 
cima i nepovjerljivo ih promatrali. No nestrpljivi Lolo 

poče đipati, Bog bi znao zašto, a mali Cigančići po- 
bjegnu kao da ih je tko opalio žaračem. Začas su opet 
provirili i promatrali neobične goste. No čim bi Kudrov 
zarežao, nestali bi oni iza šatorskog platna. 

Cigani su se uvjerili, da naša družba nije za njih 
opasna, pa joj se približe. Najposlije se razjunače i 
mali Cigančići i priključe se starima. Neki su već 
postali tako drzki, da su počeli Lolu povlačiti za rep. 
Ali kad je on izkesio zube, pustili su ga u miru. Milica 
je starim Ciganima izpripoviedila, kako putuju svie- 
tom i kako su se našli na ovoj studeni bez noćišta. 
Zamoli ih, da kod njih prenoće. Cigani su se najprije 
nešto dogovarali na ciganskom jeziku, a onda stari 
Cigo pokaže Milici rukom, da uđe. Kudrova privežu 
pokraj kola, a Lolo se skutrio kraj ognjišta i grijao. 
Tako je naša družba našla neobično zaklonište pod 
ciganskom čergom. 

Sjutradan se Milica spremi za put. Dođe k starom 
Cigi i zahvali mu za gostoprimstvo. No kad je htjela 
otići, uzprotivi se on. 

— Nikuda! — reće. Ostat ćeš kod nas! Mi te tre- 
bamo! 

Ulazud se ona borila protiv toga nasilja. Kad im 
je rekla, da će pobjeći, prietili joj se, da će je izbiti 
do krvi, ako samo pokuša. Neprestano je netko od njih 
kod čerge, i taj će paziti. 

— Ne će ti biti zlo kod nas! — poče malo ljubaznije 
stari Cigo, pa nastavi: Ti svašta umiješ. U proljeće 
poći ćeš s nama po vašarima i selima. Hajde, pokaži 
nam sve, što znaš! 

Milica se izprva nećkala, no kad je vidjela, da s 
njima nema šale, morala je popustiti. Čula je ona već 

dosta o tome, kako su Cigani ulovili koje diete, oslie- 
pili ga i onda s njime po selu prosjačili. Pobojala se, 
da bi se to moglo i njoj dogoditi, pa im je pokazala, 


što zna. No glavnu njihovu točku, koju su izvodili u 
cirkusu, nije im pokazala. 

Tako se naša družba brzo osvjedočila o gorkoj isti- 
ni, da je zarobljena. Bili su to novi tužni dani. Milica 

je bila doduše nešto slobodnija, jer je nisu privezali 
kao Kudrova i Lolu, ali se nije smjela udaljiti od 
čerge. Najteže joj je bilo podnositi samovolju Cigan- 
čića, Često puta se morala pred Ciganima prekobaci- 
vati, stajati na glavi, hodati po užetu i učiti ih i druge 
cirkuske vještine, samo da ih udobrovolji, da je puste 
u miru, a Lolu i Kudrova da ne zlostavljaju. Gdjekoji 
puta bi je stara Ciganka nagarila čađom, da bude 
slična pravom Cigančetu, i povela sa sobom u selo. 
Tamo bi prosjačili od kuće do kuće, a to joj je bilo 
najgore. Teško bi joj bilo pri srcu, kad bi tko zapitao 


Ciganku: 


— Gle, djevojčica ima plavu kosu, a svi Cigani 
crnu! Da je niste gdjegod ugrabili? 

Tada bi se stara Ciganka preklinjala, da nisu, a 
ona je morala šutjeti. Zagrozili su joj se, ako ih oda, 
da će ubiti Kudrova i Lolu, a ona je znala, da bi to 
oni zaista i učinili. No nadala se, da će ih jednoga dana 
netko sve osloboditi, samo kad se desi prilika. Treba 
strpljivo podnositi svoju sudbinu i čekati bolje dane. 


' Neobičan susret 

Tako je prošla zima, puna muka i poniženja. Čim 
je granulo toplo proljetno sunce, počeli su Cigani pri- 
premati našu družbu za nastup na prvom  vašaru. 
Znali su, što oni umiju, a znali su i to, da ljudi rado 
gledaju takve majstorije. Već su se unapried veselili, 
kako će time zaraditi novaca. 

Milici je bilo težko, što će morati nastupati u cigan- 
skoj službi. No što je mogla? Da kaže »ne ću«, Cigani 

bi je izmlatili. Tako je morala s njima od vašara do 
vašara, od sela do sela, neprestano vrebajući priliku, 
da se svi skupa izbave od ciganskog robstva. 

Jedne nedjelje u mjesecu srpnju razišli se Cigani 
po selima, da prosjače. U čergi je ostao samo neki Ci- 
gančić, jer se nabo na trn, pa nije mogao hodati. 
Njega su ostavili, da pazi na Milicu i cigansku deriščad. 


I stara Ciganka, tako stara, da je jedva vukla noge 


za sobom, ostala je kod čerge. Driemala je na travi i 
zaspala. Kudrov se sunčao na suncu i žmirkao, a Lolo 
je skakao zlovoljan, što ne može onamo navrh čerge, 
pa da barem gleda u sviet, kad ga već ne puste nika- 
mo. Vrtio se na lancu oko kolca, za koji je lanac bio 
pripet, kao i oni bielci na vrtuljku — neprestano oko 
istog mjesta! 

Lolo se najednom smirio i zagledao nekuda prema 
vrbiku, koji je bio na kraju ledine uz potok. Odatle je 
prema čergi dolazio prosjak. Podupro se štakom izpod 
pazuha — bio je hrom. Kad se približio, opazi Lolo, 
da neznanac žvače krišku sira. I Lolo je bio gladan, pa 
izpruži prema došljaku svoju rutavu šapu. Prosjak 
odkine komad sira i pruži je majmunu, no iznenada 
se trgne i pogleda ga nekako začuđeno. Lolo se pre- 
plaši i povuče šapu natrag kao da se nečega preplašio. 
No došljak klikne veselo: ' 

— Lolo, dragi moj Lolo! Što radiš ovdješ Zar nisi 
više u cirkusu? 

Lolo poče od radosti skakati i majmunski kliktati. 
Prepoznao je Gabru! I Kudrov ga je nanjušio. Trzao 
je lancem i silom htio k došljaku. 

— Čekaj, Kudrove, odmah ću te pustiti! Zar sui 
tebe lišili slobode, jadno moje pseto! 

Gabro odrieši i Lolu i Kudrova, pa je gladio čas 
jednoga, čas drugoga. Dobrom su čovjeku suze navrle. 
na oči, kad je ugledao svoje stare i vjerne prijatelje. 


— I vas, čini mi se, prati loša sreća kao i menel! 
No gdje je Milica? 
45 


Kudrov otrči u čergu. Doveo je Milicu kao da je 
razumio, što Gabro pita. Ona nije ni slutila, zašto je 
Kudrov vuče van iz čerge. Mislila je, da su se već 
možda Cigani vratili. No kad je ugledala starog pri- 
jatelja, ciknula je od iznenađenja. Poslije dugo, dugo 
vremena ipak je naišao netko, kome se može izjadati! 

Dok su Cigančići u strahu pred Kudrovom, koji je 
bio slobodan, preplašeno izvirivali iz čerge, Milica se 
na dugo i široko razgovarala s Gabrom. Zapitkivala 
ga je o svemu i svačemu. Stavila bi mu u jedan mah 
toliko pitanja, da on naprosto nije znao, na koje bi 
odgovorio. Najposlije Gabro prekine razgovor i reče: 


— Saznao sam o vama dosta. Dobro je, što sam > 


te našao, no sad moramo što prije odavle. Moramo od- 
mah, dok se još Cigani ne vrate. Požurimo se! 

Milica uđe pod čergu, da pokupi svoje stvari. Ci- 
gančićima zaprieti, da ne probude staru i da se nikuda 
ne miču odtuda, inače će poslati Kudrova, da ih izpra- 
ši. A onda se po drugiput dadu u bieg! 

Gabro odvede bjegunce u šikaru, koja se sterala 
uz onu ledinu pred čergom, pa odanle u šumu. Kad 
su se nalazili prilično daleko, sjednu na meku maho- 
vinu. Gabro otvori svoj zavežalj i počasti svoje 
prijatelje. ' 

Cigani su dakako digli hajku, jer im je izmaklo 
dobro vrelo prihoda. Tražili su ih svuda, ali ih ipak 
nisu našli, jer ih je gusta šuma dobro skrivala. I što im 
je drugo preostalo, nego da odustanu od potjere. 

Sad su se istom Gabro i Milica pravo napripovie- 
dali! Utom je stigla i večer. Dignu se, da krenu dalje. 
Gabro uze svoj zavežalj i uprti ga na rame, ali mu 
pri tom ispade nešto. 

— Oho, što je ovo? — upita ga Milica pokazujući 
na neku liepu stvar. 

— Harmonika! — odgovori Gabro. Sviđa li ti se? 
Naučit ću i tebe svirati. Treba mi, da svirkom lakše 
ganem ljudska srca, pa da mi štogod udiele. 

Išli su sigurno i bez straha, da će zalutati pod vod- 
stvoni staroga Gabre. Nisu se oni bojali po noći puto- 
vati. Koliko su puta lutali tako ne znajući, kuda ih 
put vodi, pa ih je dobri Bog svaki puta izveo na pravi 
put. A noć je bila obasjana mjesečinom kao i onda, 
kad su pred godinu dana bježali iz Mrkobradova cir- 
kusa. Jutro, koje ljeti brzo osvane, zateklo ih je već 
daleko izvan šume. ' 


Novi cirkus 


Milica je saznala, da je Gabro mnogo pretrpio, 
odkako ga je Mrkobrad odpustio iz cirkusa. Nije bio 
sposoban, da radi, a nije bio ni vičan, da prosjači. 
Nužda ga je i na to natjerala. 

Jednoga dana zaustave se na ledini blizu nekog 


. sela, da odpočinu. Neko su vrieme tako šutke sjedili, 


a onda Gabro prekine šutnju: 

— Hajde, Milice, da se dogovorimo, kako ćemo dalje 
živjeti! I opet će zima, a mi nemamo nigdje pravog 
zakloništa. Teško ću naći igdje posla, jer bogalje ljudi 
ni za što ne trebaju. A prosjačiti — to je tako težko 
i neprijatno! Nisam ja vičan tome! 

— Da, zašto da se tako prebijamo od nemila do 
nedraga! Možda bismo ipak mogli nešto raditi? I ja 
imam dvie zdrave ruke, pa ako nisu za težak posao, 
nešto bi ipak mogle raditi. 

Lolo je također slušao taj razgovor i mudro žmir- 
kao, kao da razumije i pita: A što bih ja mogao raditi? 
Kudrov je mahao repom kao da veli: Ja znam čuvati 
kuću, a to mnogo vriedi! 

— Teško je za nas naći posla! — uzdahne Gabro. 
Ja sam bogalj, Kudrov je velik i mnogo jede, Lolo kao 
svaki majmun samo zbija ludorije, a to nije nego za 
cirkus! 

— Eto, baš to! — klikne veselo mala. Osnujmo 
cirkus! Ti, Gabro, dobro sviraš harmoniku, ja se umi- 
jem vješto prekobacivati, a znam i druge majstorije, 
Lolo je lakrdijaš od poroda, a i Kudro je izvježban 
pas! Cirkus je gotov! Zašto da ne pođemo od sela do 
sela pa da zabavljamo ljude! Neka se smiju, pa će 
nas nagraditi za onaj časak veselja! Što smo naučili, to 
ćemo raditi i pošteno zasluživati svoj kruh! 

— Izvrstno! Pametno si smislila, mala! — klikne 
Gabro. Neka se ljudi smiju, bit će zdraviji, a to im 


treba kraj svakdanjih briga. Osnujmo dakle novi: 


cirkus! 

— Da, tužno će mala, no gdje su nam kola, gdje 
nam je šator? : 

— U prvo vrieme toga nam i ne treba! Kola su 
nam vlastite noge, a platno ograda kakova seoskog 
dvorišta. Ne ćemo imati velikih izdataka, pa ne ćemo 
ubirati ni velikih ulaznina. 

— Istina je! Ja znam i plesati i pjevati! Bit će to 
veselo uz harmoniku! 

— Naučit ćemo i koji dječji igrokaz! Poći ćemo 
od škole do škole i predstavljati djeci. Kako li će djeca 
kliktati od veselja, kad nastupi naš »veseli trolist«! — 
pljesne Milica ručicama. 

— Vidiš, na to sam posve zaboravio, a to je već 
skoro dosta za predstavu. Pa još kad ja zasviram u 
harmoniku! 

— To će već biti »veseli četverolist«! Djetelina s 
četiri. lista! Sreća! — oduševi se Milica, pa klikne: 
Živio naš novi cirkus! 

Od veselja stane se mala prekobacivati po travi. 
Kliktala je: »Mi ćemo raditi i ne ćemo više prosjačiti!« 
Gabro zasvira u harmoniku. Kudrov zalaje i stade 
vući Lolu za rep, a Lolo se popne na hrast i stade od 
obiesti one dolje gađati žirom, obješenjak jedan! 

— A sad odmah na posao! — poviče Gabro, rav« 
natelj novog cirkusa. Vježba počinje! Prekosjutra je 
u selu crkveni god! Priredit ćemo ondje našu prvu 
predstavu! 

Iza šumice provirivalo je iz zelenila drveća selo, 
bjelasalo se na maloj uzvisini obasjano ljetnim suncem 
i zvalo ih k sebi. 

— Napried, Kudro! Hura, Lolo! — pljesne Milica 
rukama kao ono nekada u Mrkobradovu cirkusu prije 
nastupa »veselog trolista«. Pametne životinje odmah 
su je razumjele. Kudrov joj podmetne leđa, a Lolo 
skoči na njezina ramena: vježba je počela! Pravi su 
to majstori, koji razumiju svaki povik, svaki mig! 


Pod stoljetnim hrastom počela je prva vježba za 
novi cirkus. Gabro je svirao u harmoniku, a trolist 
neumorno vježbao. Izprva su bili posve sami. Bilo je 
to oko jedan sat poslije podne, no kasnije su došli 
onamo i pastiri s blagom na pašu. Prva ih je vidjela 
krava Šarulja i počela njušiti, dok nije Kudrov zare- 
žao na nju: ' 

— Iš odtale, Šaruljo! Nismo mi trava, da nas 
njušiš! 

Njezino se tele zablejalo kao pravo tele, no šaljiv- 
džija Lolo skoči mu za vrat i stade ga vući čas za uši, 
čas za rep kao ono malo prije Kudrova. Tele uzdiglo 
rep_uvis i pobjeglo glavom bez obzira. A pastiri? Oni 
su se valjali od smieha po ledini i držali trbuhe, da 
im se ne razpuknu. Takova što još nisu vidjeli! Još 
dugo vremena poslije toga dana pričali su o neobičnom 
prizoru pod hrastom i od srca se smijali. I oni su po- 
kušali, da se prekobace onako kao Milica i da hodaju 
rukama, ali im nije uspjelo. Što više, neki se preko- 
bacili na grm bodljikava strička, pa im je »cirkus« 


prisjeo. : 
— Prvi je pokus uspio, a pastiri će o nama pronieti 
glas po selu! — zadovoljno će Gabro. Hajdmo sad u 


selo, da nađemo mjesto za predstavu! ' 

A nisu ni slutili, kakvo ih iznenađenje čeka kod 
prve predstave novog cirkusa... 

Prvi je pokus dosta dugo trajao. Pastiri su se vra- 
tili u selo prije njih i raznieli glas o neobičnom družtvu 
pod hrastom na pašnjaku. Posvuda su ih susretali s 
velikim zanimanjem. Kad su vidjeli neobičnu životinju 
— našega Lolu — uvjerili su se, da su pastiri istinu 
kazivali. Dakako da ih je pratila velika skupina dje- 
čurlije i da je Lolo bio središte njihova razgovora. 

Gabro skrene s neobičnom svojom družbom u dvo- 
rište seljaka, koji mu je već nekoliko puta dao pre- 
noćište i nahranio ga. A on mu je za uzvrat svaki puta 
svirao na harmonici i pripoviedao, što je sve vidio po 
svietu. Poznavali su tamo našega Gabru kao dobra 
čovjeka, koji je doduše bogalj, ali plemenite duše. I 

ovajput rado su ga primili, a s njime i »veseli trolist«. 
Seljakov je Garov doduše zarežao, kad je vidio Kud- 
rova, no brzo su ih razstavili i svezali došljaka podalje 
od njega. No majmuna su se djeca plašila, ali kad su 
vidjela nekoliko njegovih majstorija, sprijateljili su se. 

Kad je Gabro razložio seljaku svoju namisao o 
osnivanju novog cirkusa, seljak mu je u svemu odo- 
bravao. 

— Svatko služi kruh na svoj način. Mi oremo 
zemlju i iz nje dobivamo ono, što nam je potrebno za 
život. Vi razveseljujete ljude i od toga živite. Glavno 


je, da se radi pošteno! — razloži seljak. 
_ A hoćete li dopustiti, da prvu predstavu održi- 
mo na vašem dvorištu? — upita Gabro. 


— A zašto ne? Najteži je početak i najviše po- 
mogne onaj, koji pomogne početniku! 

Kad je Gabro spomenuo, da će mu poslije predstave 
platiti odštetu, seljak samo mahne rukom: 

— Pustite to! Moje dvorište ne će time postati ni 
veće ni manje. 

Gabro mu se od srca zahvali i zajamči, da će dvo- 
rište ostaviti u redu, kako je i bilo. A bilo je uredno 
i čisto. 

Sjutradan pomagala je Milica seljacima kod vršitbe 
pšenice. Razvezivala je snopove. Radila je s veseljem 
i pjevala. I Gabro je bio zaposlen. Pazio je, da koje 
diete ne dođe pod višilicu. Djeca se rado vrzu oko 
strojeva, a nesreća prije dođe nego sreća! No djeca 
su imala dosta posla s Kudrovom i Lolom. Uživala su, 
kad bi zajašila Kudrova, a smijala bi se, kad bi on 
koje diete bacio sa sebe kao pravi jahaći konj. A Lolo 
je na njihovo veliko veselje skakao s grane na granu 

tako vješto, da su mu i najbolji penjači zaviđali, Gro- 
hotom bi se smijali, kad bi kome pograbio šešir s glave 
i odnio ga navrh golema oraha, koji je bio usred 
dvorišta. 


Uveče je Gabro uređivao pozornicu. Težaci, premda - 


su bili umorni, ipak su mu rado pomogli u tom poslu. 
Dvorište je bilo kao stvoreno za to: ravno kao stol, 
odasvud ograđeno visokim plotom od dasaka i dobro 
pošljunčeno. Po redu, koji je tamo vladao, vidjelo se, 
da je gazda Marko bio uredan gospodar. Usred pozor- 
nice smjestili su priečke i ručke, na kojima će Milica 
pokazivati svoje vještine. Oko tih sprava bilo je dosta 
prostora za trku »veselog trolista«. Gabro je preuzeo 
dužnost, da posjetioce zabavi raznim šalama. Izpred 
same pozornice smjestili su klupe za odlične goste, iza 
njih su od dasaka načinili sjedala za starije ljude. a 
mlađarija će stajati okolo naokolo. Ako koji možda ne 
bude dobro vidio, neka se digne na prste! Gabro je na 
velikom papiru za pakovanje napisao čitav razpored, 
pa će ga sjutra izvjesiti na ulici. Evo nekoliko točaka: 
>Ples na užetu« pleše Milica; »Ples na rukama« pleše 
također Milica; »Utrka psa i majmuna« izvode Kudrov 
i Lolo; »Hodanje po užetu« i t. d. Napokon je na raz- 
poredu bilo debelim slovima istaknuto: Vrhunac cir- 
kuske umjetnosti — »YVeseli trolist«, izvode Milica, 
Kudrov i Lolo uz glasbenu pratnju harmonikaša Ga- 
bre. Gabro će i između drugih točaka zabavljati 
posjetioce svirkom, jer on izvrstno svira nekoliko 
veselih koračnica, kola i drugih plesova, a zna i 
gajdaša oponašati. 

Skoro smo zaboravili, da je Gabro dao Loli sašiti 
novi kaput s repovima od crvene tkanine, a onaj tulja- 

sti šešir »cilindar« sam je sliepio od crvena papira. A 
da bude Lolo još smješniji, dao mu je napraviti i 
zelene prutaste hlače. Dakako da nije ni na Milicu 
zaboravio. Od svoje male prištednje dao je i njoj 
skrojiti nove haljine, samo da predstava bude što 
svečanija. 

Kad je svanula nedjelja, počeli su ljudi sa svih stra- 


na dolaziti u to selo. Čim su se. skupili u većem broju, 


postavio se Gabro pred ulaznim vratima na stolić i 
pozivao »poštovano obćinstvo« na predstavu, koja će 
skoro početi. Da svrati još veću pozornost na njihov 
cirkus, postavi kraj sebe neizbježivog Lolu. Neobična 
pojava majmuna u šarenom odielu privukla je pred 
Gabru mnogo svieta. Gabro je to dakako izkoristio i 


. neumorno vikao: 


— Ulazite, ulazite, ulazite! U devet sati počinje 
prva predstava, na kojoj će nastupiti majmun Lolo 
s otoka Džibolo i pas Kudro, koji predstavlja ko če- 
ljade mudro! 

A onda bi zasvirao kolo tako živo, da su djevojke 
počele poskakivati, a momci ijukati. Znao je on, kako 
treba raditi, da se napuni gledalište! Ništa zato, što 
im se sviet smijao! Glavno je, da je i ulazio i da je 
Milica kod blagajne imala pune ruke posla. I kad se 
gledalište napunilo, ušli su i oni u dvorište, zatvorili 


vrata i predstava je.počela. 


Ne treba izticati; da je predstava sjajno uspjela. 
Poslije podne su je ponovili odmah poslije večernjice, 
a posljednja je bila uveče. Tada su ih svojom nazoč- 
nošću počastila i neka seoska gospoda, da vide malu 
vještakinju, koja tako okretno jaše na Kudrovu. A 
kad su čuli, da ona još ne zna ni čitati ni pisati, po- 

klonili su joj početnicu, pločicu i pisaljku. Gabro se 
međutim ponudio maloj za učitelja, što je ona ra- 
dostno prihvatila. g 


Neobičan susret 


Pred sam svršetak predstave uleti u gledalište 
obćinski redar i šapne nešto načelniku u uho. Načelnik 
se uzvrpolji i kaže ostalima, i za čas se čitavo gledalište 
uzbuni. Što se dogodilo? Pred jednom gostionom leži 
nekakav čovjek kao mrtav. Možda ga je udarila kap! 

Načelnik se odmah digne, a za njim i svi ostali. 
Gledalište ostade prazno, a predstavljači sami. Gabro 
i Milica pođu također, da vide, što se dogodilo s tim 
čovjekom. Nekako su se progurali između ostalih do 
nesretnika, koji je ležao na zemlji i jedva disao. 


Zaudarao je kao rakijski kotao, kad se peče rakija. 


Svi su mislili, da ga je udarila kap od pijanstva. 

Nesretnik bio je vas otrcan i prljav. Nitko ga nije 
poznavao. Držali su, da je to neki skitnica. No kad 
ga je Milica bolje pogledala, kliknula je: 

— Zaboga, pa to je gazda Mrkobrad! 

I Gabro ga točnije pogleda i potvrdi, da je to on. 
Milici reče, neka odmah potrči po liečnika, a sam 
stade, onako hrom, pomagati ljudima, da nesretnika 
privedu k sviesti. No sav im je napor bio uzaludan! 
Mrkobrad se nije micao, nego samo težko hroptao kao 
da umire. Gabro najmi u gostioničara sobicu, da tamo 
* prenesu nesrećnika. Uto stigne i liečnik, turi Mrkobra- 
du pod nos neku bočicu, i on poče življe disati. Pro- 
piše neki liek i reče, da je stanje bolesnika doduše 


52 


težko, no da može ozdraviti i spasiti svoj život, ako 
ga budu dobro njegovali. 

— Ne bojte se, gospodine doktore! Bit će to naša 
briga! — reče djevojčica. 


Liečnik je pogladi po obrazima i reče: 

— Ti si zlatna djevojčica! ' 

Kad je Mrkobrad. posve došao k sviesti, jako se 
začudio, što je kraj sebe vidio svoje stare znance. Bilo 

mu je čudno pri duši, kad je vidio, kako ga oni nje- 
guju. Sjetio se, koliko im je zla nanio, a oni mu eto 
zlo vraćaju dobrim. To ga je mučilo i zato je dugo 
šutio. Nije htio odgovarati ni na njihova zapitkivanja. 
Najposlije ipak progovori. Pun straha, što će oni reći, 
zapita ih, da li se još ljute na nj, što je onako s njima 
postupao. 

— Sve smo već zaboravili i želimo samo, da što 
prije ozdravite! — odgovori Gabro, a Milica potvrdi. 

Kamen mu je spao sa srca i sad je mogao reći sve, 
što ga je tištilo. Najprije ih je pitao, što je to s njime 
bilo, jer se nije ničega sjećao. Kad je čuo, kako su 
ga spasili od sigurne smrti i što su sve učinili, da ga 
otmu smrti, proplakao je. Jecajući je ponavljao: 

— Nisam to zaslužio, nisam to zaslužio! Oprostite 
mi! 

Poslije toga im je na mahove izpričao, što se sve 
; njim dogodilo, odkako su ga oni ostavili. 

— Kad ste otišli od mene, pobrinuo sam se za 
nove predstavljače i nastavio s predstavama. No posao 
je sve slabije išao kao da je neko prokletstvo ležalo 
na mome cirkusu. Novi ljudi nisu mogli zamieniti vas, 
jer vi ste radili s ljubavlju, a ovi su nastojali, da od me- 
ne izvuku što više koristi. Bilo je među njima nepošte- 
njaka, koji su me krali, a bilo je i takovih, koji su 
me iznevjerili u času, kad su mi najviše trebali.. No 
onda je došlo najgore! Jednoga se dana konjušar tako 
opio, da nije znao što radi, pa je po svoj prilici bacio 
goruću cigaru u slamu kraj konja. Slama se upalila, 
vatra zahvatila cirkus i on se pretvorio za pol sata u 
hrpu pepela. Izgorjelo mi je sve: Platno, odiela, spra- 
ve, a konje sam morao dotući, da se ne muče onako 

opaljeni. Ostao sam bez ičega. I ljudi su me ostavili, 
a što da i rade drugo! Što sam imao gotovine, od očaja 
sam zapio, a onda sam se potucao svietom bez ičega 
i bez ikoga svoga. Postao sam prosjak. Što sam dobio, 
sve sam dao na rakiju. Znao sam, da je to kazna 
Božja, što sam onako nepravedno otjerao vjernoga 
Gabru i što sam grubim svojim postupkom natjerao 
»veseli trolist« na to, da pobjegne od mene. 

Tako sam se danas našao i u ovom selu. Tu sam 
čuo, da je stigao neki mali cirkus, ali nisam išao ni 
blizu. Sjetio sam se prošlih dana, kad sam mogao 
živjeti sretno i zadovoljno, da sam bio pravi čovjek, 
i to me gorko raztužilo. A onda sam sve, što sam jutros 
izprosjačio, poslije podne zapio. Što je dalje bilo, vama 
je bolje poznato, nego meni. Učinio sam vam veliku 
nepravdu, a vi ste mi zlo vratili dobrotom. Toga vam 
ne ću zaboraviti, dok ne svršim svoj kukavni život 
gdjegod u svietu, možda i za tuđim plotom! 

Biednom Mrkobradu orose se oči suzama. Primi 
Milicu za ruku i poljubi je u čelo, a Gabri čvrsto stisne 
ruku. Vidjelo se, da su ga njihova dobrota i plemeni- 
tost ganuli i načinili drugim čovjekom. 


Život počinje iznova 
Milica i Gabro su neko vrieme šutjeli. Promatrali 
su nesretnog Mrkobrada. Sada im je on bio mnogo 
bliži, negoli nekada. 
Šutnju prekine Gabro: 
— A kuda sada namjeravate poći, gazda Mrko- 


brade? 

— Ne znam! Što mi preostaje drugo, nego da se 
potucam svietom? Tko bi me uzeo u posao? Komu 
da odem, a nemam nikoga svoga? 

— Imate kuda! Stupite u naš cirkus, koji smo 
pred tri dana osnovali! Njegovat ćemo vas, dok posve 
ne ozdravite. Poslije toga, ako budete mogli raditi, 
dobro, a ako ne, opet dobro! Brinut ćemo se za vas. 

— Nas troje, reče Milica i pokaže rukom na sebe, 
Lolu i Kudrova, i Gabro možemo nešto priskrbiti i za 
vas! ' 

Mrkobradu zasja lice od radosti. 

— Nisam toga zavriedio! Primite me za slugu. 
Slušat ću vas onako, kako ste nekada vi mene slušali. 
Bit ću sretan, ako budem mogao barem nekako izpra- 
viti onu nepravdu, koju sam vam nanio! 

— Ne tako! Ne primamo vas kao slugu, nego kao 
sebi ravna druga! — uzprotivi se Gabro, pa nastavi: 
Nemamo još ništa osim dobre volje i sposobnosti! 
Počet. ćemo iznova! Zabavljat ćemo ljude u časovima 
njihova odmora, tjerat ćemo s njihova lica tugu, a na 
usta smieh. Bit će im tada život ugodniji. Eto, to je 
zadaća našeg novog cirkusa! Hoćete li s nama? 

Mrkobrad je dakako s veseljem pristao. Gabro mu 
stisne ruku i klikne: 

— Živio naš novi cirkus! 

Milica i Mrkobrad prihvate za njim, Kudrov stade 
lajati, a Lolo krieštati tako, da je gostioničar dotrčao 
gore ne znajući, što se to dogodilo, da tako viču. 

A što da vam dalje pričam! I sami ćete se dosjetiti, 
da je ovakav cirkus morao dobro napredovati. Mrko- 
brad je doista postao posve drugi čovjek i radio s 
njima u najvećoj slozi i ljubavi. Svi su rado polazili 


BA 


njihove predstave, a najviše djeca. Na njihovu veliku 
žalost Milica nije dugo mogla, da jaše na leđima 
Kudrova: narastla je i postala mu pretežka! No cir- 
kuski su ljudi domišljati, pa su izmislili nešto novo, 
što je i djecu i odrastle zabavljalo kao nekada »veseli 
trolist«. 


Konac 

BOŽIĆNA GRANČICA 


' Priča 

Božo posadi u saonice seku Bosiljku, zaogrne je 
čvrsto vunenim rubcem, da ne ozebe, i jurne po glad- 
kom sniegu veselo i hitro kao da ga vile nose. Snieg 
je škripio pod nogama, a on je dahtao kao pravi konjić. 
Lice mu bilo crveno kao božićna jabučica, a iz ustiju 
mu sukljala para kao dim iz dimnjaka. Najednom 
stane i težko dišući reče Bosiljki: 

— Ne mogu više trčati! Sad ćemo polako! Ima još 
vremena do večeri. No kad se budemo vraćali iz Jeli- 
ka, natovarit ću na saonice veliko božićno drvce, a ti 
ćeš, dabome, morati pješke! 

— Ne mogu ja pješke! Snieg mi je eto do koljena! 
— uzprotivi se Bosiljka. 

— Ej, ako ne ćeš moći, onda ću te ostaviti u šumi! 
— tobože odlučno će Božo i potegne opet saonice. 

Bosiljka udari u plač, a on požali, što se _ malo 
odviše našalio, pa reče: 

— Ne plači, seko! Ta deka bih te mogao ostaviti 
samu u šumi, pa da te vuci razderu! Ne, ne boj se! 
I natrag ću te voziti! Znam da si premalena, da prtiš 
debeli snieg. Već ću te nekako posjesti u saonice, i 
vozit ćeš se kao Ilija! 

Bosiljka se primiri i oni krenu dalje. Sunce je pro- 
virilo kroz maglu kao okrugla ploča od čistog srebra. 

Njegove se zrake odrazivale na bielom sniegu tako 
snažno, da je Božo žmirkao ne mogući podnositi toga 
blještavila. Činilo se kao da je netko prosuo bezbroj 
sićušnih dragulja, koji su se ljeskali na suncu. 

Put je doskora skrenuo u prastaru šumu. Golemi 
su hrastovi širili gole grane, posute sniežnim pahulji- 
cama. Činilo se kao da ih pružaju prema suncu i vape, 
neka pripeče jače i ogrije njihove smrzle žile. No sunce 
je sjalo, ali je njegovo milovanje bilo ledeno. 

— Gle vjeverice! — klikne Božo, a Bosiljka od 
radosti pljesne ručicama. Vjeverica bila je doista dra- 
žestna! Grizkala je lješnik držeći ga prednjim nogama 
kao da ga drži rukama. Negdje se saspe snieg ,sa 
grane, a životinja se preplaši i skoči na drugi hrast, 
pa na treći, i nestade je u gustoj šumi. 

Iza hrasta se pojavi stara baka. Skupljala je su- 


= harke, da se za Božić ogrije. Pred njom je ležala čitava 


hrpa suhoga granja. Svezala ju čvrstim konopom, no 
kad je htjela dignuti svežanj na glavu, nije joj usjelo, 
jer je bio pretežak za njezine staračke ruke. Boži se 
starica sažali, pa joj dovikne: 

— Pričekajte, bako, ja ću vam pomoći! Kuda to 
nosite? Daleko? 

— Ne, sinko! U onu kolibicu tamo, iz koje upravo 
suklja dim. Eno, vidi se već odavle! 

— Eh, pa ja ću vam povezti drva. 

On uprti svežanj na saonice i krene, a Bosiljka je 
sa staricom cupkala za njim pješke. 

Kad su stigli do bakine kolibe i iztovarili svežanj, 
starica mu zahvali i dade pregršt oraha. 

— Dobar si ti momak! Snađe li te kada kakova 
bolest, dodi k meni, pa ću ti skuhati ljekovitih trava, 

da ozdraviš. Ima u mene svakojakih liekova i mno- 
gima sam već pomogla. A kuda ćeš sada, sinko? 

— Po božićno drvce u Jelik. 

— U Jelik? — začudi se baka. Oo, drago diete, zar 
se ne bojiš ići tamo? 

— A zašto, bako? 

— Vele da tamo na Badnjak vile kolo vode i pje- 
vaju. 

— Pa neka pjevaju! Ja ću ih slušati. Volim liepe 
pjesme. 

— Ija! — dometne Bosiljka. 

— Slušati ih možeš, ali nemoj da ih nadpjevavaš! 
Toga one ne vole i svakome se osvete, koji se usudi, da 
ih nadpjeva. Udare ga koprenom, koja im se vije oko 
glave, pa ga uvuku u svoje kolo i začaraju. Oh, da ti 
se to dogodi, ljudi te više ne bi vidjeli, jer bi te one 
pretvorile u vilenjaka. No još radije začaraju djevoj- 
čice. Odvuku ih u svoje vilinske dvore i prometnu u 
vile. ; 

— Ne bojim se toga, bako! 

— E pa hajde, kad si takav junak, no budi opre- 
zan Neka te Bog čuva i prati! Zbogom, dobri dječače! 

Djeca krenu dalje i za neko vrieme stignu u jelik. 
Bože moj, kakovih li je tamo bilo jela! Golemih kao 
crkveni toranj, a ravnih i vitkih kao svieća! Grane su 
im visjele prepune sniega, koji bi se svaki čas trusio 
na tle. 

.— Ej da je to šećer! — klikne Bosiljka. 

— Pusta želja, seko! — odvrati Božo i dovuče sao- 
* nice do mlade jele, ogleda je sa svih strana i onda 
odluči: Ovu ćemo! Pravilna je i ima gusto granje. Bit 
će to krasno božićno drvce. 

Uze sjekiricu i prihvati se posla. Kroz tiju šumu 
odjekivali su udarci sjekire. Najednom Božo prestane 
sjeći. Odnekuda iz planine zaječi pjesma: 


Vita jelo tanahna, 

Oj zelena sestrice, 
Zašto li su ledene 
Tvoje bistre suzice? 
Kad zaječi goricom 
Zvonko naše gr'oce, 
Trusit će se suzice 

S grane nam u krioce. 


— Vile pjevaju! — na pola u strahu će Božo. 
Pjevale su kao da netko biser sipa u srebrnu po- 
sudu. Slušao ih Božo, a pjesma ga tako zaniela, da je 
zaboravio bakin savjet i zapjevao iz svega grla: 
/ 
Visoka jela do neba, 
Spustila grane do zemlje, 
A biser grane posuo. 
Dolieće sivi sokole, 
Krilima biser otrusi. 


Odjekuje planina od Božine pjesme. Čule ju i vile 
i ciknule od jada, što se netko usudio, da ih nadpjeva. 
Doletjele su kao biesne vitlajući koprenama i spustile 
se na čistinu, gdje su bili Božo i Bosiljka. Zaigrale su 
obiestno kolo oko njih. Poskakivale su tako, da im noge 
skoro nisu dodirivale tla, a kolo se vrtjelo kao vihor. 
Božo stao kao da se skamenio i oniemio. Šušti svila, a 
kolo se vrti sve jače i jače. Već se i ne vide pojedine 

vile, nego mu se čini, da se oko njega smotalo neko 
klupko, koje se sve bjesnije i bjesnije vrti. Najednom 
se začu krik svih vila u jedan glas i vilinskog kola 
: nestade kao da je u zemlju propalo. 

| Dugo nije mogao da se snađe. Eto, sad najednom 

nema ničesa i on se sam nalazi na ovoj čistini! Zar 
sam? Za Boga, a gdje je Bosiljka? Sad mu istom puče 
pred očima, da nema kraj njega sestrice! 

— Jao mene nesretnika, ugrabiše mi sestricu! 

Neizreciva tuga i bol obuzmu mu srdce. Bol mu 
provali iz grudiju i on očajnički krikne: Bosiljko, 
sestrice! 

Tišina, samo mu je jeka iz planine uzvratila: Bo- 
siljko, sestrice! ' 

Što sada? Da je potraži? A gdje? Zar je još itko 
vidio vilinske dvore? A one su takvom strelovitom 
brzinom odletjele, da nije mogao ni očima sliediti, 
kuda lete. Da se vrati kući? Zar bez Bosiljke? Suze 
mu navrnu na oči i on se baci na koljena vapeći sklop- 
ljenim rukama: Bože, vrati mi sestricu! 

I Bog mu se smilovao, jer je malo prije učinio 
J SANE bo dobro, kad je pomogao starici.  , 

, silni : ' — Moram odmah k starici! Ona će mi pomoći! — 
A TI 2 . i klikne i odtrči što su ga noge nosile prema bakinoj 
MAKU BLU 


pm i kolibici. 
f i : “Baka se začudila, kad je on sav uplašen i zdvojan 
DO | uletio u njezin sirotinjski stan. 

— Pomozite, bako! Vile mi odvele sestricu! 

— Što to veliš! — začudi se baka i nastavi: Eto 
vidiš, da sam ti pravo rekla! No pričaj mi brzo, kako 
se to dogodilo! 

Božo izpriča baki na dušak, a baka ga umiri: 


me 


mona 

— Drago mi je, što ću moći da ti pomognem. Po- 
mogao si mi dovezti drva, a ja ću te uputiti, kako ćeš 
spasiti sestricu. No nije to baš lako i treba za to ve- 
like odvažnosti! 

Boži zasja lice od radosti. Skoči k starici i zagrli je: 

— Bako, bakice, vi ste jedina moja nada! 

— A sad slušaj! Danas je Sveta Noć. O ponoći, 
kad sav kršćanski sviet slavi rođenje našeg Spasitelja, 
gube vile svoju čarobnu moć. Tada ćeš otići na onu 
čistinu. Tamo će one opet zaigrati svoje kolo. I tvoju 
će sestricu povezti sa sobom. Poniet ćeš sa sobom ovu 
grančicu s lanjskoga božićnog drvca. Spremila sam je 
kao da me sam Bog uputio, da je čuvam za te. Ti ćeš 
je o ponoći baciti među vile upravo u času, kad za- 
zvone božićna zvona. Tada će se one razbjeći kao da 
ih je grom ošinuo, a ostat će samo krštena duša, a to 
je tvoja sestrica. 

Tko bi opisao, kako je on nestrpljivo i težko očeki- 
vao taj čas, kad će moći da izbavi svoju sestricu! Bilo 
mu je tim teže, što se sjetio svojih roditelja, koji negdje 
kukaju i traže ih svuda, a nigdje nema njega ni 
sestrice. No dobra baka kao da je slutila, što ga muči, 
pa ode u selo, da javi roditeljima, neka se ne boje i da 
će sve dobro svršiti. 

Kad se približila ponoć, krene Božo s blagoslovlje- 
nom grančicom na onu čistinu. Bila je studena zimska 
noć. Mjesečeve se zrake izpreplitale s granjem vitih 
jela, a ljubičaste sjene padale po sniegu. Negdje je huk- 
nula sova. Njezin je krik sablastno odjeknuo šumom. 
Božo se nije preplašio. Strpljivo je čekao čas, kad će 
sat negdje u daljini na starome tornju odbiti dvanaest 
udaraca i zazvoniti božićna zvona. 

Došao je i taj trenutak. Jedan, dva, tri... jeda- 
naest, dvanaest — brojio je on. Zvona zabruje, a vile 
dojure i zaigraju kolo. Božo nije ni časa oklievao, nego 
se odvažno približi i baci među njih božićnu grančicu. 

Utaj tren odjekne šumom divlji krik vila i za dva tri 


trena nestade ih. Pred njim je ležala na sniegu mala 


Bosiljka tarući rukama očice. Činilo joj se kao da je 


 snivala neobičan san, a sad se eto probudila... 


Božo posadi sestru na saonice, dobro je ogrne, pri- 
veže uz božićno drvce i krene kući. Kad je prolazio 
mimo bakine kuće, primietio je, da na oknima nema 
svietla. Po tome je znao, da se još nije vratila. Našao 
ju je kod svojih roditelja, kako tješi očajnu i zapla- 
kanu majku. No kad je unišao, nastade velika radost. 


Otac je zaboravio, da ga ukori i izgrdi. Bio je sretan, 


što su mu se djeca vratila. 

Nitko mu nije pravo vjerovao, kad je pričao, što 
im se sve dogodilo. Govorili su, da je on to sigurno 
sanjao. Njega je to dakako vrieđalo. No kad im Bo- 
siljka potvrdi sve ono, što je on izpričao, ipak su po- 
čeli vjerovati, a pogotovo, kad je to i baka posvje- 
dočila. ' 

Baka je ostala kroz sve božićne dane u njihovoj 
kući. Zajedno s njima slavila je blagdan Isusova ro- 
đenja i sretan povratak male Bosiljke iz vilinskih 
dvora. 


NAJVEĆE JUNAČTVO 


Tri Arapina — tri prijatelja — sjeđahu u pred- 
vorju džamije i razgovarahu o tom, tko je između njih 
njih trojice učinio najveće junačtvo. Svaki je izpričao 

svoje najveće junačko djelo, ali se na koncu ipak ni- 
jesu mogli složiti u ovom: koji je od tih junačkih čina 


najveći? Najposlije odluče, da odu k nekomu starom 
Arapinu, koji je bio poznat sa svoje mudrosti i pra- 

vednosti, neka on presudi. Što on reče, svi će priznati 
kao istinito. 
Kad su došli k starom Abdulahu, izpriča prvi Ara- 


“pin, koji se zvao Ahmed, ovo: 


Jednom sam naumio pohoditi svoga prijatelja, koji 
je stanovao daleko u pustinji na nekoj oazi* Put kroz 
pustinju do oaze bio je opasan, jer sam se svaki tren 
mogao namjeriti na lava, ali sam ipak odlučio da idem 
ne mareći za opasnosti. Sretno sam stigao već na do- 
mak oaze, kad začujem iz pustinje riku lava. Rika je 
postajala sve glasnija; »kralj pustinje« lav dakle se 
sve više približavao. Najednom opazim kroz sumrak 
na nekoj uzvisini njegov obris. Uzdigao je glavu i nju- 
šio na sve strane, donosi li možda struja uzduha miris 
kakova pliena. Možda me već i nanjušio. U prvi sam 
mah protrnuo, jer sam mislio, da mi nema spasa, ako 
lav navali. I doista! Lav krene prema meni, a ja prema 
lavu, i upustih se u borbu s gladnom i razjarenom 
životinjom. Uperim pušku i odapnem, ali ga samo 
ranim. Tada se lav još više razjari i još bjesnije navali. 
U posljednji čas odvažno trgnem nož, i kad je životinja 
zaskočila na me, razporim joj nožem trbuh. Lav 
strašno rikne i svali se u piesak, a ja krenem mirno u 
oazu. Kad sam to izpričao svojim znancima na oazi, 
nitko nije htio vjerovati, ali kad sam ih doveo do mje- 
sta, gdje je ležao mrtav lav, kralj životinja, priznali 
su svi da je to bilo neobično junačtvo. 

Tada poče Omer: 


* »Oaza« zove se komadić plodne i zelenilom obraštene 
zemlje usred pustinje, Pustinja je kao more, koje ima kamenje 
i piesak mjesto vode, a oaza je kao otok u tomu moru. 

Bilo je to onda, kad se naš šeik* zaratio sa susjed- 
“nim plemenom. I ja sam bio među ratnicima, pa mi 
šeik naredi, da odnesem neku važnu poruku susjed- 
nom šeiku, njegovu savezniku i prijatelju. Putem me 
napadnu tri neprijateljska ratnika oboružana do zu- 


biju. Upustih se s njima u borbu, ma da sam bio sam 


protiv trojice. Sva tri sam svladao i onda kao pobjed- 
nik odjašio i odnio poruku. Kad je to poslije dočuo 
naš šeik, postavio me u znak priznanja za toliko ju- 
načtvo zapovjednikom jedne čete. . 


Kad su ova dvojica izpričala svoja najveća junač- 
tva, svi su čekali, da će sad i Emin izpričati svoje. No 
Emin je šutio. Starac ga upita, zašto i on ne priča. A 
Emin reče: 

— Bolje je da šutim, jer je moje junačko djelo ne- 
znatno prema njihovima. 

Ipak ga nagovore, te i on poče pripoviedati: 

Kad sam hodočastio u Meku,** prolazio sam kroz 
neko mjesto, u kojemu se upalila kuća, Približim se i 
vidim, kako pred kućom stoji žena, sva opaljena, a 
rukama lomi i hoće skočiti u vatru, ali joj ljudi ne 
dadu. Rekoše da je u kući ostalo njezino diete, kojemu 
više nema spasa, jer je vatra harala na sve strane, pa 
se nitko ne usuđuje unutra. Majka se ipak iztrgne i 
srne u kuću, ali pade u nesviest, jer je i nju zahvatila 
vatra. Kad sam to čuo, nisam ni časa promišljao, već 
umočih svoj plašt u vodu i ogrnem se njime, da me 
. barem na čas čuva od vatre, i poletim u kuću, iznesem 


* »Šeik« vele Arapi poglavici plemena. 
. ** »Meka« je grad u Arabiji kamo muslimani mnogo hodo- 
časte. Tamo se nalazi groh Muhamedov. 

diete, koje je već zahvatio oganj, i predam ga majci. 
Eto, to je bilo moje najveće junačtvo, 

Starac zagrli Emina i reče: Er 

— Sinko, ti si učinio najveće junačivo, jer si se 
žrtvovao za drugoga, a ova dvojica spasili su samo 
svoju glavu. 

SMRT MALE SJENICE 

Kroz razbito staklo uletjela sjenica u prozor i nije 
više mogla napolje. Primamilo ju onamo nekoliko sje- 
menaka bundeve, koje su Bog zna kako onamo do- 
spjele. Preplašena ptičica letjela je amo-tamo tražeći 


izlaz iz svoje tamnice, ali sve joj bilo uzalud. Zalie-- 
tala se u staklo misleći, da će poletjeti u zlatnu slo- 


“bodu, jer nije poznavala toga ljudskog izuma, koji je 


proziran kao zrak. Lupkala je kljunićem po glatkoj 
površini stakla kao da ga hoće probiti, ne bi li ipak 
odlepršala u voćnjak, gdje se upravo razcvala trešnja 
i mirisom primamila rojeve pčela. Želja ju je vukla 
onamo, gdje su njene družice neumorno lovile kukčiće, 
no sva joj je muka bila uzaludna. 

Njezinu je lupu čuo mali Velimir, koji se upravo 
vratio iz škole. Oprezno je odškrnuo prozor i turio 
ruku, da ulovi sjenicu. Ptičica se još više uzlepršala 
od straha i malo te nije izletjela kroz onu rupu u raz- 
bitom staklu, da je nije pograbio. Aj, što li je njezino 
srdašce nemilo udaralo od straha! 

— Ne ću ti ja ništa! — klikne Velimir dragajući 
ptičicu po leđima i tjemenu. Ponijei ću te sjuira u 
školu i pokazati drugovima, a onda pustiti na slobodu. 
Promatrao ju je neko vrieme. Bila je doista krasna 
plavetna sjenica boje kao vedro nebo. Što li će se u 

školi čuditi, kad je vide! Kad se dosta nadivio dra- 
žestnom stvoru, poklopi je loncem, da ne uteče, a onda 
odtrči na tavan po krletku. Kad je uredio stan za svoga 
uhvaćenika, strpa ga unutra i naspe onamo makova 
sjemenja, jer je ljetos vidio, kako se sjenice u vrtu 
vrzu oko zrelih makovih glavica. No sjenica ne htjede 
maka ni okusiti, već je opet lepršala tražeći izlaz. 

— Boji se, sirotica! — pomisli on. Možda će se 
umiriti, kad odem, pa bude sama. Neka se samo malo 
strpi! Sjutra je nedjelja, a u ponedjeljak ću je odnieti 
u školu. 

Tako reče, zaprieti macanu, da ne dira pticu, i ode. 

No sjenica i opet ne dirnu zrnja. Svane i nedjelja, 
no zatočenik kao da je odlučio glađu prosvjedovati 
protiv oduzimanja slobode: nije htio jesti! Doduše, na 
čas bi se sjenica primirila i stisnula u kut krletke, no 
onda bi opet zalepršala nastojeći, da se probije van iz 
krletke. # 

— Preživjet će nekako do ponedjeljka i bez hrane, 
— pomisli Velimir — a onda nek leti, kud ju volja. 

Dođe i ponedjeljak. Velimir se spremi za školu, a 
onda pođe po svoju ptičicu, da i nju uzme sa sobom. 
No koliko li se začudio i razžalostio, kad je tamo našao 
ubogu sjenicu mrtvu! Bilo mu je da zaplače! 

Uginula je, jer nije bila vična da živi u robstvu. 
Sad je Velimiru dakako bilo žao, što je nije odmah 
pustio na slobodu, no bilo je prekasno... 

MACAN U KRLETCI 


To je bilo ljetos. Jest. Sjećam se pravo, 
kad je sunce s neba prižeglo baš zdravo, 
te su koke strašno razjapile kljune 
čekajuć da hladak odnekale dune. 

U krletci bile grličice dvie, 

jedna nešto guče, a druga se smije. 

Bez slobode, jadne, kine se i pate, 

pa gukanjem vrieme dugočastno krate, 
Kraj krletke macan ko nehajno šeće 

i bajagi grlad ni dirati ne će. 

Ipak često k njima pruža šape svoje, 

al ih žica štiti pa ga se ne boje. 


Desi se te vjetar jednog liepog dana 
otvorio vrata od njihova stana. 

Za gugutke male eto prave zgode, 

da se opet zlatne domognu slobode! 
Izletješe hitro, kuća prazna osta, 

dok ne dobi opet novoga si gosta. 

To je bio glavom vrabac Živko s krova — 
i on davno cilj je Mrkanova lova, 

al mu ovejanac svakiput uteče, 

taj neuzpjeh Mrku i ljuti i peče! 

Uteko mu tako baš i časak prije, 

u lice mu, drznik, stao da se smije! 

I sad u krletku uletio praznu 

ne sluteć, da Mrkan sprema njemu kaznu. 
Veselo je viko Živko iz krleike: 

— Haj, toliko proje nemam ni na svetke! 

“Mrkan kad to čuo, uleti na vrata 

i pandžama Živka htjede već da hvata, 
al uteče vrabac kroz riedke žice 
rugajuć se opet Mrkanu u lice. 

Al Mrkanu eto i gorega jada, . 

u čas zao biesan on u zatvor pada: 

Za Živkom je trčo u biesu sliepom, 
nehotice vrata zatvorio repom! . 
Pandžama ih grebe, al su vrata jaka, 
pa zatvoren osta od podne do mraka. 
Već je i noć pala, sve se spavat sprema 
pa i Mrko htjede, da malo pridriema. 
No počinka nije uživao dugo: 

neki ćuk se njemu s vrha krova rugo. 
A kad jutro svanu, grlice se vrate 
i gukanjem njemu tobož' vrieme krate. 

I gazda je čuo gukanje sa šljive, 

pa se čudom čudi: Zar su zbilja žive? 
Mislio je sinoć, da su žrtva Mrke, 

da je macan njima omastio brke! 

Iz zatvora zato pustio ga nije, 

neka svoju kaznu on izdrži prije! 
Ali sada Mrku iz krletke vadi 

i gusto mu krzno mekom rukom gladi 
pa mu reče: »Da se nisi vrzo tuda, 
sad te ne bi snašla ova sreća huda! 
Već radije hvataj po hambaru miše, 
pa ćeš u životu sreće imat više!« 


i KAKO SU VUKE I LISICA IŠLI NA PIR 
Narodna pripoviedka 


Sunce sjelo za planine. Spusti se prvi mračak. Li- 


sica i vuk potrče u selo. Čuli su, da tamo domaćin neki 


ženi sina. Svatko zna, da u takvo vrieme nema u kući 
onoga reda kao obično. Tada ni psi ne vrše svojih po- 
slova: ne paze na svakog došljaka i ne laju kao obično, 
nego po kuhinji švrljaju, ne bi li ugrabili koji zalogaj. 

Eno već vuka i lisice blizu kuće, u kojoj su ljudi 
pirovali. Lisica se prva provuče kroz uzki prozorčić u 
podrum. Namigne i vuku, da i on uđe. 

Kad se nađu gladuš i žderonja za punim stolom, 
spopadnu obojicu paklene muke od ljutine, što ne 
mogu sve strpati u svoj nezasitni tobolac. Tako je i tu 
bilo. Tamo se našlo toliko mesa, kao da je u toj kući 
bio pravi pokolj. Bilo je tu čitavo prase i toliko operu- 
šanih kokoši, da im se ni broja ne zna! Bilo je tu i 
meda, medice i vina. Vuk žderonja je jadikovao, što 
ne može sve to na jedanput pojesti. Najposlije poče 
pohlepno zubima trgati meso i gutati velike komade, 
zatim piti medicu i vino iz vrčeva i kablova, što su 
tamo stajali. Lisica je pojela samo dvie mlade kokice. 
Više nije htjela, lukavica! Nikako nije imala mira. 
Čestoput bi poskakivala prema prozorčiću, da se 


uvjeri, hoće li moći napolje, bojeći se, da joj se ne pre- 


tereti želudac. 

Vidjevši vuk, što lisica čini, poviče: »Zar si polu- 
djela Što to radiš?« 

»Pazim, da li tko ide?«, odgovori lisica. 

»Vidi se, da si plašljivica«, reče vuk i nastavi žde- 
ranjem i lokanjem, dok nije napunio trbušinu tako, 
da je jedva disao. No da je imao i sedam želudaca, bilo 
bi zaludu, jer se sve ne bi dalo strpati u njih. Kad je 
već bio tako krcat svega, udari mu vino u glavu i 
srdce mu zaigra od radosti. 

»Teto«, poviče on, »tako mi je u srdcu te bih naj- 
volio zapjevati! Daj da udesimo jednu! Danas je naš 
dan!« 

»Ne mogu, ujače, promukla sam!« odgovori lisica. 
>No ti samo zapjevaj!« 

»Draga moja teto, moram! Ne mogu drugačije, ne 
mogu srdcu odoljeti« I vuk zaurla što ga je grlo no- 
silo: »Ululu, ululu!« kako već to vukovi umiju. 

Čuli to svatovi i uzvanici u sobi i domisle se, što bi 
io moglo biti, pa pograbe itko štap, tko toljagu, i potrče 
u podrum. 

Lisica se odmah dosjetila jadu pa povikne vuku: 
»Vujko Vujčiću, pjevajte vi samo, pjevajte! Sad će 
doći ozgo i tamburaši, da vas prate!« Tada ona nestade 
kroz onaj prozorčić. 

Vuk je htio za njom, no bio je pretežak, a tako sit, 
presit, da se nije mogao uzpeti do prozorčića, a kamoli 
da se provuče kroza nj. Tako ga zatekoše svatovi i da 
si sad vidio trke! Udariše kud koji po vuku toljagama 
i štapovima iz sve snage! Vuku je doduše ipak uspjelo, 
da proturi glavu kroz prozorčić, ali dalje ni makac! 

Otimao se vujo i previjao što je bolje mogao, da se 
oslobodi toga zla: U neke nekavice ipak mu uspije te 

izskoči napolje, jer se prije toga od muke riešio onoga, 
što je požderao i popio. Razbijenih krsta, oguljenih 
nogu i do smrti umoran iziđe napolje, i kad se opet 
nađe na slobodi, duboko uzdahne. Nikada valjda još 
nijedan vuk nije proživio tolike muke kao on u jedan 
dan... : 

Kad je odmaknuo od kuće, opazi lisicu. »Ha«, po- 
misli on, »ta će mi to platiti!« Skoči pred nju i zaurla: 

»Ti si skrivila moju nesreću!« ' 

Lisica je odmah razabrala, što vuk namjerava, pa 
se vukla prema njemu kao da je tobože i ona nemoćna. 
Dok je još bila u podrumu, zamočila je rep u med, pa 
njime namazala čitavo tielo. Dok su vuku toljagama 
prašili krzno, ona je mirno ležala negdje pod šupom u 
kudelji pa se sva uvaljala. Zato su s nje na sve strane 
visjele niti. 

»Kako vam je, dragi Vujko?« progovori lisica ste- 
njući i tako tihim glasom, da se jedva čulo. 

>Da gore ne može biti«, vikne vuk srdito. »Samo 
tebi treba da se zahvalim. To ćeš mi krvavo platiti! 
Hoćeš, tako mi vučjeg poštenja!« 

»Manite se, pobratime, sada tako strašnih misli! 
Prije svega treba da vi mene požalite, jer sam više od 
vas pretrpjela. Ne vidite li, kako mi kosti vire na sve 
strane? To su načinili psi, kad sam ih na sebe nama- 
mila, samo da vas spasem. A vi ste se dotle razgova- 
rali sa svatovima u podrumu. Tako sam slaba, da ću 
zacielo ovdje poginuti, ako me vi ne odnesete odavde.« 

»No dobro«, udobrovolji se vuk, koji je povjerovao 
lisici. »Nosit ću vas, ali ne mogu dugo. Onda ćete vi 
mene nositi.« 

»Pa neka bude! Pristajem!« reče lisica. 

Vuk uprti lisicu i nosio ju je teturajući. Noge su 
mu klecale od napora i znoj ga je svega oblio. A lisica 
je neprestano nešto mrmljala, ali ipak tako, da se 
moglo razumjeti: »Izudarani nosi neizudaranoga!« 

»Što si kazala, lopužo?« zavikne vuk. 

»Ništa, ništa! U vrućici nešto buncam!« 

No jedva je vuk odmakao nekoliko koraka, opet će 
lisica: »Izudarani nosi neizudaranoga!« 

»Opet nešto drobiš!« ponovo vikne vuk. 

»Bože moj, ne rekoh li vam, da buncam?« odgovori 
lisica. 

To se ponovi i trećiput. Vuk zastade i opet. 

»Bolestna sam, Vujko, eto!« lukavo će lisica i treći 
put. 

Umoran i znojan vuk nije dalje mogao. »A sada 
valja da ti mene malo nosiš«, obrati se on lisici. 

» Još komadić puta«, kaže lisica, »pa ću vas nositi.« 

Tako se dogodi nekoliko puta. Vuk bi svaki pui 
poslušao i nosio. Dao se, ludov, prevariti od mudre 
lije. No kad su doprli do lisičje jame, skoči ona s vuka 
pa u jamu, i poviče: »Hvala vam na dobroti, gospodine 
Vuiko Vujčiću!« 

»A, čekaj ti ovejana bezobraznice!« povikne vuk 
sav izvan sebe od ljutosti. » Tako se nismo pogodili!« 
[ ščepa lisicu za rep, koji je još virio iz rupe, pa stade 
vikati: »Ja ću ti sad pokazatil« 

»Ha-ha!« nasmije se lisica, »pa vi ste zgrahili neki 
korien!« 

Vuk izpusti iz gubice lisičji rep ni ne gledajući 
pravo, što je držao zubima, i ponovo zgrabi nešto kii- 
njasto, no sada je to zbilja bio korien. Lisica se među- 
tim dotle uvukla u svoju rupu pa odanle izvirujući 

počela se rugati vuku. On je od muke režao, trgao 
korien i sav se zasopio i uznojio. 

>0, o, ol« plakala je tobože lisica prenavljajući se, 
»kako me boli moj rep!« Napokon se stade cerekati od 
smieha i povikne vuku za razstanak: »Idite kući, mili 
rođače, a ja vam obećajem, da ne ću nikad više s vama 
nikamo. Pripoviedajte svojoj ženici, kako ste žderonja 
i kolik ste budala. A kolik ste istom griešnik!« 

Vuk je siktao od biesa i srčbe. Da je mogao, naj- 
radije bi raztrgao lisicu u tisuću komada. Oh, da mu 
ona padne u šape! Ali da! Sve je bilo zaludu! Lisica 
se sakrila u rupu i dalje štektala: 

»Ako bi vas draga ženica pitala, gdje ste izgubili 
svoje gusto krzno, a vi recite: »U svatovima, kad sam 
plesao s tamburašima, pa je svaki uzeo čuperak dlaka 
za uspomenu!« 

Od toga doba mrzi vuk lisicu i gdje može, zakrene 
joj vratom. A ona, čim spazi, da ide vuk, podavije rep 
pod noge i dade petama vjetra, da što prije stigne u 
svoju rupu. 

CIGANIN I DIVOVI 
Po narodnoj pripoviedki 


Stajao u šumi samotan mlin. 
Svašta se pripoviedalo o nje- 
mu, a najviše, da se oko njega 
vrzu dusi i u nj zalaze divovi. 


Doskitali se u blizinu mlina 
Cigani. Cigo ukrao negdje 
vreću kukuruza pa reče Ci- 
ganki: »Daj mi kruha i svje- 
žeg sira i metni to u vreću. 


Idem noćas samljeti kukuruz 


u onome mlinu,« 


Noću se div vratio kući i 
stao lupati po vratima mlina: 
»Otvoril« — »Ne otvaram!« 
reče Cigo. — »Otvori, ili ću 
ti srušiti krov nad glavom!« 


Cigo uze svježi sir iz vreće, 
turi ruku kroz rupu i poče 
gnječiti sir tako, da je iz nje- 
ga voda tekla. 

»I tebe ću gniečiti, dive. 
kao i ovaj, kamenl« — reče 
Cigo, 


Div se presiraši i reče bla- 
go: »Junače, pusti me, pa 
ćemo se porazgovoriti u brat- 
skoj slozil« Cigo ga pusti, i 
oni su do jutra jedan dru- 
.. pričali svoja junačka 

jela. 


Međutim div ogladni pa re- 
če Cigi: »Ja ću potražiti vola 
i amo ga dotjerati, a ti dotle 
pribavi drval« No kad se div 
vrati s volom, nema Cige! 


Pođe tražiti Ciganina i na- 
đe ga, kako kopa jamu oko 
goleme bukve. »Što to radiš?« 


! — upita div. »Ne mogu svaki 


čas trčkarati po drva, nego 
ću izkopati cielu bukvu i 


| odnieti kućil« — veli Cigo. 


»Što će nam ciela bukval« 
— ljutito će div, pa slomi ne- 
koliko debelih grana i krene 
kući s čitavim tovarom drva 
na leđima. 


Zapale vatru, a div upita . 
Ciganina: »Hoćeš li okretati 
vola na ražnju ili donieti 


| vode?« Cigo odabere okreta- 


nje ražnja, a div ode s mje- 
šinom po vodu. 


. Kad se div vratio, opazi, da 
je jedna strana pečena, a 
druga priesna, pa reče: »Za- 
što ne vrtiš tako, da se obje 
strane liepo peku?« — »Neka 
peče, komu tako trebal« — 
odgovori Cigo, a div poče 
sam okretati. 

Kad je vol bio pečen, div 
ga skine i reče Cigi: »Koji 
je od nas dvojice veći junak, 
onaj će više pojestil« 

1 prime se posla. 


Dok je div sav zasopljen 
gutao čitave komade vola, 
Cigo je rezao i trpao u dže- 
pove i u torbu. Najposlije div 
morade prestati, a Cigo istom 


tada poče žvakati. 


Div je morao priznati, da 
je pred Ciganinom veća ru- 
pa. Zagrli ga i klikne: »Hajde 
sa mnom, da svojima poka- 
žem tako velikog junakal« 


Došavši blizu njegove kuće 
nađu divove, gdje jedu treš- 
nje. Jednom su rukom svijali 
vrhove: stabala, a: drugom 
brali trešnje. 


I Cigo zaželi trešanja! Pri- 
đe k divu kao da mu jednom 
rukom pomaže držati vršak 
drveta, a drugom poče. brati 
trešnje i jesti. 

Najednom div pusti granu. 


| Grana se vinula preko dr- - 


veta, a kako se Cigo čvrsto 
držao grane, i on poleti s 
njome, 


Krk! — pade Cigo najed- 
nom usred grma. U grmu je 
sjedjela čavka na gniezdu. 
Cigo pograbi pticu pa je strpa 
u džep. 


Dotrči div i upita: : Zašto 
si i ti pustio granu?« — »Ni- 
sam je pustio«, veli Cigo. 
“nego sam opazio pticu. gdje 
leti, pa sam. i ja poskočio za 
njome. Ulovio sam je! Evo 


| jele 


Uto prolrči mimo zec, a 
Cigo  poviče: »Brzo, dive. 
uhvati gal« A div kao mahnit 
pojuri za zecom, da ga uhvati. 


D 


No vratio se bez zeca. Tada ., 
wu se Cigo poče rugati: »Ka- 
ko bi ti ulovio pticu, koja 
leti, kad ne možeš stići zeca. 
koji trči po zemlji!« 


Divovi su doveli Cigu pred 
svoga starješinu i izpripovie- 
dali mu njegova junačka 
djela. Starješina potrepta Ci- 
gu po ramenu i reče: »Osta- 
. ni, junače, kod nasl« 


Sjutradan pošalje starješi- 
na svoja dva sina i Cigu po 
vodu. Svakome uprti bivolju 
mješinu. Cigo ju jedva vu- 
kao za sobom, a što će istom 
biti, kad bude puna vode! 
Sa sobom uze on i lopatu. 


Na, izvoru divovi napune 
mješine, a Cigo poče kopati 
jarak od izvora prema kući. 
»Što to radiš?« — pitaju ga 
divovi. — »Dovest ću kući 
vodu jarkom, pa će je biti i 
previšel« 


Divovi se preplaše, da im 
voda ne bi preplavila kuću, 
pa zamole Cigu, da to ne ra- 
di. Kad nikako nije htio od 
toga odustati, uprti jedan div 
i Ciginu mješinu, pa još i 
Cigu. 


.Kad to vidje starješina, 
silno se začudi i reče: »Kad 
je tomu tako, odsad ću ga 
slati samo po drva! Takova 
domišljana i junaka doista 
još nije majka rodila!« 


Drugoga dana pošalje sta- 


| rješina Cigu s divovima u 
| šumu po drva. Divovi su po- 
| njeli sa sobom sjekire, a Cigo 


samo pedeset metara dugačko 


| uže. 


Kad su stigli u šumu, iza- 
bere svaki div po jednu buk- 
vu, posieče je i uprti na leđa. 
Cigo je međutim sjeo na neki 
panj i mirno gledao, što to 
oni rade. 


Poslije uze Cigo ono uže i 
oveza ga oko gomile stabala. 


H — »Što to radiš?« — upitaju 


ga divovi. — »Ponjet ću od- 
mah kući komad šume, da ne 
moram svaki dan ovamo po 
drval« 


Oni ga zamole: »Zaboga, 
ne čini toga, jer ćeš nam 
cielo dvorište zakrčiti drvi- 
ma!« — »Baš hoću, ili više ne 
idem po drval« — inatio se 
Cigo. — »Pa dobro, ostavi, a 
mi ćemo i za te posjeći buk- 
vu i ponieti i tebe na njoj 
kućil« 


Kad to ču starješina, pre- 
pade se takva junaka i reče: 
»Naša je kuća tiesna! Evo ti 
pedeset dukata pa idi, kuda 
te volja.« — »Nije mi ni na- 
kraj pameti, jer mi je ovdje 
preliepol« — reče on i ostade 
s njima. 


jo Ciganin je spavao u kuhi- 
nji kraj ognjišta. Noću je 
čuo, kako se divovi dogova- 
| raju: »Hajde da ubijemo Ci- 
i gu, pa da ga se tako oslobo- 
dimo!: 


No Cigo ih nadmudri. Uze 
iz kuta sedlo, metne ga na 
oJežaj i pokrije gunjem, On 
sam međutim legne u kut. 


Noću se došulja div s veli- 
kim gvozdenim maljem pa 
udari tri puta čvrsto po te 
žaju. >»Sad je gotov!« — reče 
i ode spavati. >“ 


Ujutro stavi Cigo sedla. 
opet u kut, razpiri vatru na 
vgnjištu i veselo zapjeva. Kad 
ito primicte divovi, zinuše 
od čuda. 


Dotrče oni ko Ciganinu i 
zapitaju ga čudeći se: »Kako 
si spavao noćas?« A on reče: 
»Dobro, nikad bolje! Samo 
mi se čini, da su me dvie-tri 
buhe ubole!< 


Napokon im je dodijao. Ta-- 
da mu reče starješina: »Ju- 
nak si, ali ti u našoj tiesnoj 
kući nema mjesta, Evo ti sto 
dukaia, pa_idi s milim Bo- 
gom!« — »Ne ću! Ovdje mi 
je dobro!« — opet će Cigo. 


Bio blagdan i nije se ra- 
dilo. Divovi odu na livadu i 
odvale komad pećine. da ba-. 
caju »kamena s ramena«. Do- 
đe k njima Cigo i predloži: 
»Gledajte onaj grad na brie- 
gu! Dajte mi komad pećine, 
da ga bacim na njega!« 


Divovi obkole Cigu i stanu 
moliti: »Nemoj! To bi nas 
stajalo glave, jer tamo sta- 
nuje naš car. Nego hajde 
kući, a mi ćemo ti dati mje- 
šinu punu dukata, i još ćemo 
je kući odnieti. 


Cigo pristado. Dvojica su 
vukla mješinu sa zlatom, a 
Cigo je išao pred njima. Kad 
su bili blizu Cigina doma. 
čuje on, kako starješina veli 
divovima: sBilo bi mi drago, 
da dukate donesete nekako 
natrag! 


Kad su stigli do kuće: od- 
trči Cigo na krov. »Što to 


| znači?« — pitaju ga divovi, 


a on će: »Sad će vam odgo- 


| voriti dimnjak, kad vam ga 


bacim na glavu, a vi odnesite 


| taj odgovor starješini, ako 


živi kući stignete!« Divovi od 
straha pobjegnu, a dukati 
ostanu Cigi. Tadu on reče 
svojoj Ciganki: »Evo što sam 
ti samljeo!«< 

VELIKA ABECEDA ZA 
MALA ČEDA 


A 


Anđeo silazi s.neba 

noću kad zvjezdice sjaju, 
uz kolievku djeteta bdije, 
da zamieni predragu maju. 


M 


Medo kraj pčela se vrze, 
meda bi lizao, goso, 
al žalac imaju pčele, 
a to je opasan poso! 


I 


Izvor, gle, vodice bistre, 
iz kamena hladna tu pršti. 
Njom majka Ivicu mije, 

a on se nešto mršti. 


O 


Obručem igra se Ivo, 

dvorištem hitro ga tjera, 
pa ti ga dostić ne mogu 
arov ni susjedov Pera. 


U 


Uru je dobio Ivo 

pa ti se ljuti i viče: 
»Zašto se kazaljka ova 

s mjesta svoga ne miče?« 


L 
Lija se šuljala tiho, 
htjela je kokoši krasti, 
ne znajuć, jadnica, da će 
tamo u gvožđa pasti. 


E 


Eva u zemaljskom raju 
kraj rodne jabuke šeće, 
eto, već prvu zagrize, 
al kazni uteći ne će! 


J 
Janje se s dječicom igra 
i obiestno kraj njih skače, 
Sad idu djeca u školu, 
pa bleji kao da plače. 


S 


Svraka je sjela na granu. 
piliće lovit bi htjela, 

al će joj prisjesti ljuto, 
jer ide već lovac iz sela. 


T 
Tele livadom trči, 

za kravicom starom muče, 
a ne zna telence jadno, 
da su je zaklali juče. 


v 
Vrabac skače po krovu, 
bubama tamo se časti, 
a macan se za njim šulja, 
da mesom brk svoj omasti. 


R 
Ribica pliva u. vodi,, 
a s briega gledaju djeca 
kako udicom oštrom 
ribicu ribič peca. 


Ž 
Zvono u zoru zvoni. 
oda sna živo sve budi: 
»Spavanja bilo bi dosta! 
Na poso ustajte, ljudi!« 


S 
Škola je naša na briegu 
u sjaju sunčanih znaka. 
Iz škole žamor se čuje 
obiestnih, veselih đaka. 


Ž 


Ždriebe po dvorištu skače.. 


Ivo ga gleda sa strane. 
Sjeća se, kako ga jedno 
nogom udarilo lane. 


Cc 
Curica maramu veze, 
da njome nadari maju. 
Veze već sedam dana , 
i poso je sada pri kraju. 


N 
| Nikola Sveti u košu 
darove nosi za djecu, 
pa oni, koji su dobri, 
neka se raduju svetcu! 


————-———— ————— 


P 


Pile prokljuvalo jaje, 


svietlo dana mu grane. 


| Tek se izvalilo malo, 
| već gladno je i traži hrane. 


D 


i Djedo 'je pred kuću sjeo 


i priča dječici priče. 
Baš svi ga slušaju rado — 
ni ustima nitko ne miče, 


Č 
Čaplja u bari stoji 
na nozi jednoj, dabome. 
Žabica pred njome bježi, | 
da utekne udesu zlome. 


| Konjiću, pojuri trkom 


kroz ono zeleno polje! 
Zobi ćeš dobiti tada, 
da zoblješ do mile voljeo! 


Cuk je doletio tiho 

noću vrh našega krova 
pazeći očima oštrim, 

ima P gdje za njega lova. 


H 
Hrt juri kroz ravno polje, 
hiio bi zečjega mesa. 
al zeki nigdje ni traga, 
pa laje, vižle, od biesa. 


B 
Barjaka slavnoga eto, 


pred četom se ponosno vyije, 


Pod barjakom hrvatskim 
. slavnim 
mjesta za kukavca nijel 


G 


Guslar je gudio tužno: 
»Darujte uboga sliepa, 
koj ne vidi Božjega dana 
ni sunca sjajna i liepal« 


LJ 
Ljubica ljubice bere, 
u kiticu liepu ih vije, 
ptičica s grane joj pjeva, 
a s neba se sunce smije. 


Đ 


Đaci u klupama sjeđe. 
iz biele čitaju knjige. 
Mali su, ali ih ipak 
muče velike brige. 


F 
Frulicu ima Ivo 
pa prebire po njoj vješto. 
iepa je frula, ali ipak 
odviše pišti mu nešto! 


DZ 


Džamija visoka stoji, 


| minaret još više se diže. 


U njoj se Alahu moli, 
u dženet tko hoće da stiže. 


ŠTO PRIPOVIEDA SAT O MALOM ĐAKU 


' 3 sata ujutro 
Zapjevali pietli, al noć zemlju skriva, 
Pa još mali Stanko tvrdi sanak sniva. 


6 sati ujutro 
Dođe doba da se iz postelje skače. 
Dobro jutro, Stanko, vriedno moje đače! 


“7 sati ujutro 


Dok se mlieko sladko u kuhinji vari, . 


U torbicu đače sprema svoje stvari. 
8 sati ujutro 
Gle, u školi sjedi i iz knjige čita, 
Spremno odgovara, kad učitelj pita! 
9 sati ujutro 
A sad već računa. E, baš je vriedan: 
Nitko ne zna bolje jedan puta jedan! 
10 sati ujutro 
U dvorištu školskom baš veselje vlada:. 
I odmora treba poslije težkog rada! 
il sati ujutro 
Svršila je škola. On se kući žuri: 
Danas su kolači, pa zato i juri! 
12 sati 
Zazvonilo podne, iztrčala seka: 
Hajde k ručku, Stanko! Vruća juha čeka! 
i sat popodne 


. Malo poslije ručka eto ga na šljivi. 


Ej, ugursuz Stanko zna, kako se živi! 
2 sata popodne 

U dva sata opet eto ga u školi. 

Sada nešto rišu, a to Stanko voli. 

5 sata popodne | 
Možda će iko reći: Gle, Stanko zieva! 
A to on u školi baš od srdca pjeva! 


4 sata popodne 
Iduć opet kući drugu svome viče: 
»Dođi pa da vidiš u tom grmu ptiće!« 
5 sati popodne 
Sad Rumenku pase on i mala seka. 
. Neka pase, neka! Ala bit će mlieka! 


6 sati popodne 
Što to opet Stanko i drlja i briše? 
Zadaću za sjutra težku neku. piše! 
7 sati uveče 
Tu na pragu sjedi, drži krišku kruha 
.I čeka, dok maja zdjelu mlieka skuha. 
8 sati uveče 
Ljuljajući bratca već mu klonu glava, 
A taj mali kepec još ne će da spava! 
9 sati uveče 
Kad je devet sati odbrojila ura, 
Ponovo pod jorgan Stanko glavu tura. 


dua: 


GDJE JE KNEGINJA? 


oDolutao vitez mladi 
Pred kneževske dvore, 


Čuo je, da kneginjica 
Liepa živi gore. 


VAZA ma 
VPr=Tr 


imi 


Čvrsta straža čuva grad, što 
Na brdu se diže. : 

Pa se vitez ne usudi 
Približiti bliže. 

Nema snage, da se bori, 
Jer ga težki puti 
Izmoriše. A da ona 

Tu je — i ne sluti! 


Tužan vitez zalud čeka, 
Od jada bi plako! 
No da samo malo traži 


Našo bi je lako! 


GDJE JE MALA SEJA? 


Božićno je drvce 
'Okićeno zlatom, 
Kitila ga danas 
Mala seja s bratom. 

Pri tome je bila 

Nešto odveć živa: 

Razbila je kuglu, BP 
Pa se sada skriva. ' 


GDJE JE BARBA-MARKO? 


»Gledaj, seko«, veli Ivo, 
»Tu je barka, 
Malo prije u njoj vidjeh 
Barba-Marka! 


Tu je negdje blizu, 
Već se drvca drži. 
Tražite. da vidim, 
Tko je u tom brži. 


Kud li ode, a čas prije 

Tu je bio! E 
Hajdmo tražit našeg barbu, 
Kud se skrio!« 

Ribara su nato oni 
Tražit stali, 

Ne znajući, da se barba 
S njima šali. 


Barba šuti, ne će da se 
Njima kaže, 

Već se smije, kako svud ga 
Zalud traže! 


TU JE LOVAC, A GDJE JE ZEC? 


U lov pošo lovac rano — 
Nek se čuva čika-zeka! 
Šarov njuši, a pažljivo 
Lovac s punom puškom čeka. 


No zeko je mudrac stari, 

U skrovištu negdje šuti, 

Jer ne voli, da se kose 

S psom i lovcem njeg'vi puti. 


GDJE JE POSTOLAR? 
Rano u grad odputi se 
Jutros kuma Mara 
S cipelama, da potraži 
Starog postolara. 

Kad u radionu uđe, 
Al majstora nema! 
Ili možda nekud ode, 
Ili jošte driema... 


A on tu se negdje skrio 
Pa se sladko smije, 
Kako njega kuma Mara 
Jošte našla nije! 

GDJE JE KESTENJAR? 


Skupila se djeca 

Pokraj kestenjara, 
Jela bi kestenja — 
Bit će sad pazara! 


Miris nos im dražka 
Kao prava meka, 
Pa ti čeljad mala 
Nestrpljivo čeka. 

Sad za dobru prođu 
Eto prave zgode, 
A kestenjar stari 


Nekud eto ode! 


Hajde pa potraži 
Toga kestenjara! 
Ne dođe li skoro, 


Baš će imat kvara! 

:. GDJE JE PAS? 
Nevaljalci mali 
Dražili su kera, 

Pa ih štene biesno 
Kroz sokake tjera. 


dB GDJE JE VODIĆ SLIEPCA MARKA? 
Sliepac Marko eno luta, 
Ne zna naći pravog puta. 


Tuđe oči vode Marka, 

Jer ne vidi sunca žarka, 
Ni Danice zviezde jasne, 
Ni livade cvjetne, krasne. 


Prekinuo lanac, 
Hajku na njih digo, 
Kod kumova plota 
Bome ih je stigo. 


Ali od njih nitko 


Štenca još ne vidi. fi 
Hajde, pa ga nađi : 
I kazat im idi! 

Njegov unuk pred njim hodi 
I po svietu Marka vodi. 

Sad se Marko na put sprema, 
Al vodiča jošte nema. ' 


Malo prije tu se vrz0, 
Hajde pa ga nađi brzo! 


GDJE JE PASTIR? 


Stoje krave na plandištu, 

A pastira nigdje nema. 

Nije čudo, što se stado 

Odmah u kvar nekud sprema. | 


No on ti se negdje krije 

I nije ga težko naći! 

Reci mu, da baš se stado 
Sprema nekud u kvar zaći! 

BIELAC IM UTEKAO! 


Na zapadu divljem E“ 
Zlo je nekog bielca stiglo: 
U potjeru indijansko 

Za njim se je pleme diglo. 


Na njega se 'u toj šumi. 
Digla hajka bučna, živa, 
No on sretno im uteko, 
Pa se sada negdje skriva. 


Pogibao još mu prieti, 
Hajde, pa ga brzo traži! 
Nađeš li ga možda gdjegod, 
Neka bježi! — njemu kaži! 


SADRŽAJ 


Daci veseljaci 

Tri bjegunca . 
Božićna. grančica 
Najveće junačivo 
Smrt male sjenice . 
Macan u krletci . 


Kako su vuk i lisica išli na pi A 


Ciganin i divovi : 
Velika abeceda za mala deda x. 


Što pripovieda sat o malom đaku . 


Gdje je kneginja 

Gdje je mala seja . sra 
Gdje je barba — Marko . 
Tu je lovac, a gdje je zec . 
Gdje je postolar 

Gdje je kestenjar 

Gdje je pas . . 

Gdje je vodič deja Marka 
Gdje je pastir a 
Bielac im utekao 

